
Vis  den  til  venner  og  bekendte 


KLOSTERTRYKKERIET 


Fra  missionens  præsidentskab. 

I  denne  Kirke  er  der  sket  mange  meget  vigtige  begivenheder, 
som  har  været  meget  betydningsfulde  for  den  menneskelige  ra- 
ces frelse,  f.  eks.  det  første  syn,  hvor  Gud  Faderen  og  hans  Søn, 
Jesus  Kristus,  besøgte  og  talte  til  Profeten  Joseph  Smith  og  fast- 
slog den  kendsgerning,  at  der  er  tre  personer  i  Guddommen,  og 
at  Faderen  og  Sønnen  har  et  legeme  af  kød  og  ben. 

Dernæst  er  der  engelen  Moroni,  et  opstandent  væsen,  som 
havde  levet  på  denne  jord,  og  som  afleverede  pladerne,  hvorfra 
Mormons  Bog  blev  oversat.  Under  oversættelsen  af  Mormons 
Bog  kom  Joseph  Smith  og  Oliver  Cowdery  til  skriftstedet  om 
dåben.  Denne  guddommelige  ordinance  var  mærkelig  og  lå  dem 
tungt  nå  sinde,  og  de  kunne  ikke  slippe  den.  Deres  forstand  for- 
talte dem,  at  denne  guddommelige  ordinance  ikke  kunne  udfø- 
res, uden  at  man  havde  fået  guddommelig  myndighed,  og  hvem 
havde  denne  guddommelige  myndighed?  var  det  spørgsmål,  som 
de  ikke  kunne  få  ud  af  deres  sind.  Dåben  var  til  syndernes  for- 
ladelse,! og  da  Kristus  er  den  eneste,  som  har  magt  til  at  tilgive 
synder,  og  der  ikke  var  nogen  på  jorden,  der  havde  noget  præ- 
stedømme eller  myndighed,  vidste  de,  at  det  måtte  komme  di- 
rekte fra  Kristus.  Som  det  var  deres  skik,  når  de  mødte  e\i  pro- 
blem, de  ikke  kunne  forstå,  besluttede  de  at  holde  bøn  og  gik 
ud  i  en  ensom  lund  ved  bredden  af  Susquehanna  floden,  en 
flod,  der  ikke  var  ret  stor,  men  meget  rolig  og  stille,  og  der 
bøjede  de  sig  i  inderlig  bøn  med  fuld  tillid  til  at  få  et  svar  på 
deres  spørgsmål.  De  tænkte  kun  lidt  på,  at  deres  bøn  ville  blive 
besvaret  ved  et  himmelsk  sendebuds  tilsynekomst.  Først  et  strå- 
lende lys,  og  så  stod  Johannes  Døberens  opstandne  skikkelse 
foran  dem  og  foretog  en  af  de  største  genoprettelser  i  vore  dage. 
Medens*  de  endnu  lå  på  deres  knæ,  stod  Johannes  Døberen  for- 
an dem,  lagde  sine  hænder  på  deres  hoveder  og  sagde  disse  ord: 
»I  Messias's  navn  overdrager  jeg  jer,  mine  medtjenere,  Arons 
præstedømme,  som  ejer  nøglerne  til  engles  betjening  og  til  om- 
vendelsens evangelium  og  til  dåb  ved  nedsænkning  til  synder- 
nes forladelse;  og  dette  skal  aldrig  mere  tages  fra  jorden,  førend 
Levis  sønner  atter  frembringer  et  offer  for  Herren  i  retfærdig- 
hed«  (L.  &  P.  13). 

Jeg  vil  gerne  her  tillade  mig  at  gengive  en  artikel,  som  stod  i 
Church  Section  af  Deseret  News,  og  hvor  Oliver  Cowdery  i  et 
brev  fortæller  sin  broder  om  den  vidunderlige  tilkendegivelse 
og  gør  rede  for  gengivelsen  af  det  aronske  præstedømme: 

»Pludselig,  som  om  det  var  ud  fra  evigheden,  talte  Forløse- 
rens røst  til  os,  medens  sløret  var  trukket  fra,  og  Guds  engel 
kom  ned.  klædt  i  herlighed,  og  overleverede  os  det  længselsfuldt 
ventede  budskab  og  evangeliets  omvendelsens  nøgler!  Hvilken 
glæde!  Hvilket  under!  Hvilken  overraskelse!  Medens  verden  var 
martret  og  ført  på  vildspor  —  medens  millioner  famlede  som 
den  blinde  efter  muren,  og  medens  menneskene  slog  sig  til  ro 
med  usikkerhed,  så  vore  øjne,  og  vore  øren  hørte.  Som  i  dagens 
stråleglans,  ja  endnu  mere  - —  ovenover  majdagens  sol,  som  på 
det  tidspunkt  kastede  sine  stråler  over  naturen!  Så  trængte  hans 
stemme,  skønt  den  var  mild,  gennem  alt,  og  hans  ord,  »Jeg  er 

jeres  medtjener«,  forjog  enhver  frygt.  Vi  lyttede,  vi  stirrede,  vi 
beundrede!  Det  var  en  engels  røst  fra  herligheden,  det  var  et 
budskab  fra  den  Allerhøjeste!  Og  medens  vi  hørte,  frydede  vi 
os,  medens  hans  kærlighed  opflammede  vort  sind,  og  vi  var 
hyllet  i  den  Almægtiges  syn!  Hvor  var  der  plads  til  tvivl?  Intet- 
steds; uvisheden  var  forsvundet,  tvivlen  var  borte  for  aldrig  mere 
at  rejse  sig,  medens  indbildning  og  bedrag  var  flygtet  for  stedse! 

Men,  kære  broder,  tænk  videre,  tænk  et  øjeblik  på,  hvilken 
glæde  der  fyldte  vore  hjerter,  og  med  hvilken  forbavselse  vi 
må  have  bøjet  os  (for  hvem  ville  ikke  have  bøjet  knæ  for  en  så- 
dan velsignelse),  da  vi  under  hans  hænder  modtog  det  hellige 
præstedømme «. 

Nu,  mine  brødre  og  søstre,  lad  os  lukke  vore  øjne,  bøje  vore  ho- 
veder i  ærbødiglhel  for  denne  store  begivenhed.  Lad  os  tænke 
over  det  og  se,  om  vi  kan  forstå,  hvad  denne  store  begivenhed 
betyder  for  hver  af  os  personligt,  for  vore  kære  og  for  alle  folk 
på  jorden.  Medens  verden  stirrer  og  griber  i  mørket  og  råber: 
»Mænd  og  brødre,  hvad  skal  vi  gøre?«,  lægger  Johannes  Døberen 
sine  hænder  på  Joseph  Smith  og  Oliver  Cowdery  og  giver  dem 
nøglerne  til  omvendelsens  evangelium  og  til  dåb  til  syndernes 
forladelse  og  til  engles  betjening. 

Lad  os  nu  som  sidste  dages  hellige  tænke  på  præstedømmets 
velsignelser,  som  er  kommet  til  os.  Hvor  mange  velsignelser  ny- 
der I,  har  det  været  en  velsignelse  for  jeres  kære?  Lad  os  un- 
dersøge vort  liv  og  se,  hvor  nær  vi  følger  de  lærdomme,  som 
kommer  gennem  præstedømmet.  Læs  igen  Oliver  Cowderys  brev 
til  broderen  og  se,  om  I  ikke  kan  leve  jer  ind  i  den  15.  maj  1829's 
atmosfære,  da  Johannes  Døberen  lagde  sine  hænder  på  Josephs 
og  Olivers  hoveder  og  gav  dem  det  aronske  præstedømme. 

Må  Herren  velsigne  os  med  en  fuld  forståelse  af  præstedøm- 
met og  dets  hellighed,  og  må  vi  være  sande  mod  de  pagter,  vi 
har  indgået  gennem  præstedømmet,  beder  jeg  ydmygt  i  Jesu 
Kristi  navn.  Amen. 

Junius  M.  Sorensen,  missionspræsident. 


Den  britiske  mission  har  udgivet  en  pjece  om  Mormons  Bog, 
som   vi  hermed  bringer  i  oversættelse. 


Mormons  Bogs  udfordring  til  verden 

Følgende  30  betingelser  må  efterkommes  for  at  frembringe  en  lig- 
nende optegnelse  under  tilsvarende  betingelser: 

1.  Skriv  det  gamle  Tibets  historie,  dækkende  en  periode  fra  år  2200 
f.  Kr.  til  400  e.  Kr. 

2.  Indbefat  heri  to  forskellige  og  adskilte  nationers  historie  tillige- 
med historien  om  forskellige  samtidige  nationer  eller  folkegrup- 
per. 

3.  Beskriv  deres  religiøse,  økonomiske,  sociale  og  politiske  kultu- 
rer og  institutioner. 

4.  Indflet  i  historien  Jesu  Kristi  religion  og  mønsteret  for  en  kri- 
sten levemåde. 

5.  De  er  23  år  gammel. 

6.  De  har  ikke  haft  mere  end  tre  års  regelmæssig  skolegang. 

7.  Begynd  nu,  og  lav  denne  optegnelse,  der  dækker  en  periode  på 
2600  år  af  historien,  i  løbet  af  60  dage! 

8.  Skriv  ikke  en  kort,  men  en  lang  optegnelse,  ca.  520  sider  —  over 
150.000  ord! 

9.  De  må  aldrig  lave  nogen  meningsløs,  umulig  eller  selvmodsigen- 
de fremstilling. 

10.  Når  De  er  færdig  i  løbet  af  60  dage,  må  De  ikke  lave  nogen  for- 
andringer i  teksten  —  den  første  udgave  må  stå  fast  i  al  evighed. 

11.  De  må  bekendtgøre,  at  Deres  »jævne  beretning«  ikke  er  opdigtet, 
men  sand,  ja  endog  hellig,  historie. 

12.  De  må  indbyde  de  dygtigste  videnskabsmænd  og  eksperter  til 
at  undersøge  teksten  omhyggeligt,  og  stræbe  med  flid  efter,  at 
bogen  kan  komme  i  hænderne  på  alle  dem,  der  er  mest  ivrige 
efter  at  bevise,  at  den  er  et  falskneri,  og  som  er  del  mest  kompe- 
tente til  at  afsløre  enhver  svaghed  ved  den. 

13.  De  må  skrive  denne  historie  på  basis  af,  hvad  De  nu  ved. 

14.  De  må  offentliggøre  den  for  enhver  nation,  stamme,  tungemål 
og  folk,  idet  De  erklærer,  at  den  er  Guds  ord. 

15.  De  må  i  beretningen  selv  indbefatte  denne  vidunderlige,  ene- 
stående, »farlige«  forjættelse :  »Og  når  I  modtager  disse  ting,  for- 
maner jeg  jer  til  at  adspørge  Gud,  den  evige  Fader,  i  Kristi 
navn,  om  disse  ting  ikke  er  sande;  og  dersom  I  beder  af  oprigtigt 
hjerte  og  med  fast  forsæt  samt  med  tro  på  Kristus,  da  vil  han 
åbenbare  sandheden  deraf  for  jer  gennem  den  Helligånds  kraft«. 

16.  Den  skal  opfylde  Bibelens  profetier,  endda  nøjagtigt  angående 
den  måde,  den  skal  komme  frem  på,  til  hvem  den  blev  givet, 
dens  hensigter  og  dens  fuldførelse. 

17.  Deres  beskrivelse  af  kulturen  blandt  disse  civilisationer  er  ikke 
kendt,  når  De  bringer  denne  optegnelse  frem  i  lyset. 

18.  Mange  af  de  kendsgerninger,  idéer  og  beretninger,  der  angives 
som  sande  i  Deres  optegnelse,  må  være  fuldstændig  uforenelige 
med,  endog  direkte  modsatte  af  de  fremherskende  trosretninger 
i  verden.  Meget,  meget  lidt  hævdes  at  være  kendt  om  denne  ci- 
vilisation og  dens  2600  års  historie. 

19.  Gennemgribende  undersøgelser,  videnskabelige  beviser  og  ar- 
kæologiske opdagelser  gennem  de  næste  125  år  må  bekræfte  dens 
påstande  og  bevise,  at  selv  de  allermindste  enkeltheder  er  fuld- 
stændig sande. 

20.  Efter  125  års  udstrakte  undersøgelser  er  der  ingen  påstand  eller 
kendsgerning  i  bogen,  der  er  blevet  modbevist,  men  alt  er  ret- 
færdiggjort. Alle  teorier  og  idéer  angående  dens  oprindelse  opstår 
og  falder  derefter,  idet  Deres  egen  påstand  er  den  eneste  mulige, 
der  bliver  tilbage. 

21.  Der  kan  ikke  være  nogensomhelst  svagheder  og  mangler  i  bogen. 

22.  Indre  og  ydre  beviser  og  profetier  må  bekræftes  og  opfyldes  i 
løbet  af  de  næste  125  år. 

23.  Tre  ærlige,  troværdige  vidner  må  bevise  for  hele  verden,  at  en 
engel  fra  himlen  åbenbarede  sig  for  dem  og  viste  dem  de  gamle 
optegnelser,  som  De  påstår,  at  Deres  optegnelse  er  oversat  fra. 

24.  Disse  tre  mænd  berører  og  løfter  på  optegnelserne  og  føler  de 
gamle   indgraveringer  på  dem. 

25.  De  må  kalde  Forløserens  stemme  fra  himlen  til  at  erklære  for 
disse  tre  mænd,  at  optegnelsen  er  sand,  og  at  det  er  deres  pligt 
at  bære  dette  vidnesbyrd.  Og  de  skal  gøre  det. 

26.  Otte  andre  må  i  det  fulde  dagslys  bevidne  for  verden,  at  de  så 
og  befølte  de  gamle  optegnelser,  og  de  følte  også  indgraveringer- 
ne på  dem. 

27.  De  første  tre  og  de  sidste  otte  vidner  må  bære  deres  vidnesbyrd, 
ikke  for  vindings  skyld,  men  under  stort  personligt  offer  og  un- 
der alvorlig  forfølgelse,  lige  til  deres  dødsleje. 

28.  Tusinder  af  store  mænd,  intellektuelle  lærde  og  videnskabsmænd, 
må  underkaste  sig  denne  optegnelse  og  dens  bevægelse,  ja  må 
endog  nedlægge  deres  liv  for  den. 

29.  Titusinder,  ja  hundrede  tusinder  må  bære  vidnesbyrd  for  ver- 
den i  de  næste  125  år  og  videre  frem,  at  de  ved,  at  optegnelsen 
er  sand,  fordi  de  lægger  forjættelsen  til  beviset  og  finder,  at  det 
er  sandt.  Sandheden  af  den  blev  åbenbaret  til  dem  ved  den  Hel- 
ligånds  kraft. 

30.  Efter  at  have  lidt  forfølgelse  og  forhånelse  i  de  næste  20  år,  må 
De  frivilligt  give  Deres  eget  liv  for  Deres  vidnesbyrd  om,  at  op- 
tegnelsen er  fra  Gud. 

Yderligere  henvisninger: 

Problemet:  Mormons   Bog   efterkommer   fuldstændig   og  i   sin  helhed 
alle  de  ovennævnte  betingelser.  Den  blev  offentliggjort  for 
verden  i  året  1829  som  en  oversættelse  ved  Profeten  Jo- 
seph Smith  af  en  gammel  optegnelse  fra  det  gamle  Ame- 
rika, fra  år  2200  f.  Kr.  til  år  400  e.  Kr. 
Vil    nogen   modtage   udfordringen?    Vil    nogen    vove    det? 
Det  ville  være  tåbeligt  og  ren  og  skær  dårskab  for  nogen 
blot  at  prøve   på  at  efterkomme   to  eller  tre   af  betingel- 
serne, for  ikke  at  tale  om  de  tredive,  vi  her  har  opstillet, 
og  de  hundreder,  som  let  kunne  opstilles. 
Der  er  kun  eet  svar:  MORMONS  BOG  ER  FRA  GUD! 
Hvis   ikke,   så   fortæl,    hvor   den    stammer   fra   og  forklar 
dens  påstande.  HVOR  KOM  DEN  FRA?  Det  er  ikke   til- 
strækkeligt blot  at  kassere  den  som  falsk. 


214 


Vi  mødes  til  Stævnet 


Brev  fra  Færøerne 

Thorshavn,  den  21.  april  1955. 

Kære  søskende  og  missionærer! 

Vi  har  nu  været  her  højt  mod  nord  i  5  uger,  og  vi  tænkte,  at  det 
måske  ville  interessere  jer  at  høre  lidt  om  disse  nordlige  øer. 

Først  af  alt  må  vi  sige,  at  vi  er  umådelig  taknemmelige  for  at  være 
heroppe.  Man  lærer  virkelig  her,  hvad  det  vil  sige,  at  være  udsendt 
for  at  prædike  evangeliet.  Vi  er  helt  alene,  idet  vi  har  1500  km  til 
gamle  Danmark,  så  vi  er  nødt  til  at  klare  det  selv.  Når  vi  siger  selv, 
mener  vi  ikke,  at  Gud  i  himlen  ikke  er  med  os,  men  heroppe  har  vi  ikke 
nogle  gode  søstre,  vi  kan  få  til  at  sy  knapper  og  revner  i  tøjet.  Heller 
ikke  nogle  af  vore  gode,gamle  brødre,  hvis  mening  vi  kan  spørge  om, 
når  vi  bliver  stillet  overfor  problemer.  Vi  mangler  også  en  god,  vel- 
organiseret gren  til  at  invitere  vore  undersøgere  hen  til.  Så  alle  I  mis- 
sionærer, der  har  disse  ting  og  synes,  at  det  er  ganske  naturligt,  be- 
gynd at  påskønne  det,  for  man  opdager  først,  hvor  meget  det  i  grunden 
betyder,  når  man  ikke  har  det  mere. 

Det  er  ikke  vanskeligt  at  forstå  heroppe,  hvorfor  Herren  befalede 
os  at  indsamles. 

Vi  lærer  i  al  sin  tydelighed,  at  det  eneste  væsen,  vi  kan  hælde  vort 
trætte  hoved  imod,  er  vor  Fader  i  himlen,  og  vi  ønsker  at  bære  det 
vidnesbyrd  til  jer  alle,  at  Han  lever  og  besvarer  vore  bønner.  Vi  ved 
det,  for  vi  oplever  det  hver  eneste  dag.  Når  vi  vandrer  fra  bygd  til 
bygd,  klatrer  op  mod  højderne  og  går  langs  svimlende  afgrunde, 
frygter  vi  intet,  for  Herren  er  med  os.  Jeg  mindes,  at  engang  vi  var 
til  fjelds,  fik  vi  en  forfærdelig  snestorm.  Vi  kunne  ikke  se  en  hånd 
frem  for  os.  Vi  gik  ganske  langsomt  frem,  følende  for  med  foden,  men 
pludselig  gled  jeg,  for  jeg  kom  til  at  træde  på  noget  is.  At  falde  flere 
hundrede  meter  ville  ikke  have  hjulpet  på  mit  udseende,  men  en 
usynlig  magt  holdt  mig  fast,  indtil  ældste  Madsen  kunne  lange  en 
hånd  hen  til  mig,  og  intet  skete.  Min  makker  har  oplevet  de  samme 
ting,  men  vi  vandrer  trygt  fra  sted  til  sted,  for  vi  tror,  Herren  har 
en  mission  til  os. 

At  prædike  evangeliet  her  på  disse  øer  er  noget  helt  andet  end  at 
prædike  evangeliet  i  Danmark.  Hvert  hjem  har  sin  Bibel,  og  der  bli- 
ver læst  i  den  hver  dag.  Men  som  alle  naturfolk  er  færingerne  også 
meget  stædige.  Enhver  har  sin  egen  mening,  og  den  er  svær  at  rokke. 
Og  navnlig  er  det  svært  for  en  fremmed,  for  man  er  meget  reserveret 
overfor  fremmede.  En  dame  sammenfattede  de  fleste  færingers  tanker 
overfor  fremmede  i  fem  ord :  »ALT  ONDT  KOMMER  FRA  DANMARK«, 
idet  der  med  Danmark  menes  hele  resten  af  verden  udenfor  Færøerne. 
Det  er  let  nok  at  få  en  religiøs  samtale,  men  at  indrømme  overfor  en 
fremmed,  at  han  har  ret,  gør  man  ikke  gerne. 

De  største  religiøse  vildfarelser,  vi  bliver  stillet  ansigt  til  ansigt 
med,  er  den  almindelige  tro,  at  blot  man  tror,  er  man  frelst.  Læg  mær- 
ke til   »er  man   frelst«,  ikke  »bliver  man  frelst«.  Denne  lærdom  blev 

indført  fra  England  for  ca.  75  år  siden  af  nogle  færinger,  der  kom 
hjem  derfra,  og  siden  da  har  den  gået  sin  sejrsgang  over  alle  øerne. 
Man  kan  jo  også  sige,  at  der  findes  ikke  nogen  lettere  religion  at  ef- 
terleve end  denne  lærdom,  så  det  kildrer  naturligvis  folks  øren.  Det 
er  utallige  gange,  vi  har  fået  stillet  det  spørgsmål:  »Er  I  frelst?«  Vi 
spørger  så  som  regel,  fra  hvad  vi  skulle  være  frelst.  Det  er  et  spørgs- 
mål, der  rent  ud  chokerer  folk,  og  medens  forvirringen  spejler  sig 
i  deres  ansigt,  skynder  vi  os  at  citere  Matthæus:  »Den,  som  holder  ud 
til  enden,  skal  blive  frelst«. 

Selvfølgelig  er  det  uhyre  let  at  bevise  fra  Biblen,  at  man  ikke  er 
frelst,  blot  fordi  man  tror,  men  en  fremmeds  ord,  selvom  det  er  Bib- 
lens, er  ikke  så  meget  værd  som  naboens. 

Da  vi  havde  været  her  en  3  ugers  tid,  mente  vi,  at  vi  var  så  godt 
kendt  med  forholdene,  at  vi  kunne  afholde  et  møde.  Vi  fastsatte  mødet 
til  den  19.  april  1955  kl.  20,00.  Derefter  satte  vi  et  større  propaganda- 
apparat igang.  Store  annoncer  blev  indrykket  i  avisen,  og  vi  uddelte 
løbesedler  til  hvert  eneste  hjem  i  Thorshavn.  På  selve  mødedagen 
satte  vi  løbesedler  op  overalt  i  byen,  men  de  fleste  af  dem  fik  ikke 
lov  til  at  være  oppe  ret  længe. 

Der  var  nemlig  sket  det  interessante,  at  fra  det  øjeblik  annoncerne 
kom  i  avisen,  havde  præsterne  og  prædikanterne  taget  fat.  Der  blev 
tordnet  imod  de  to  falske  profeter,  djævelens  tjenere  blev  vi  udtrykke- 
ligt kaldt.  På  selve  mødedagen  blev  vore  plakater  revet  ned,  så  snart 
vi  havde  sat  dem  op.  Vi  morede  os  med  at  studere  de  forskellige  må- 
der, de  blev  ødelagt  på.  Nogle  blev  revet  ned,  andre  smurt  over  med 
snavs,  nogle  dækket  af  andre  plakater,  og  der  var  endda  en  enkelt, 
man  havde  forsøgt  at  brænde. 

Vi  havde  lejet,  en  dejlig  sal  beliggende  omtrent  midt  i  byen.  Selv  i 
Danmark  ville  den  have  været  præsentabel. 

Men  den  store  agitation  imod  os  havde  desværre  virket.  Vi  ved  med 
sikkerhed,  at  samtlige  5000  mennesker  i  denne  by  var  klar  over,  at 
Jesu  Kristi  Kirke  afholdt  møde  tirsdag  aften.  Alligevel  var  det  meget 
få,  der  mødte  frem,  men  vi  var  forberedt  herpå,  og  trods  al  forfølgelse 
havde  vi  et  dejligt  møde. 

Ældste  Madsen  åbnede  med  bøn,  efter  vi  havde  sunget  »Nærmere 
Gud«,  hvorpå  han  holdt  en  glimrende  tale  over  emnet:  »Hvordan  er 
den  Gud,  Biblen  lærer  os?«  Derpå  talte  jeg  om,  at  Herren  har  talt  påny, 
og  efter  sangen:  »Velsign,  o  Gud,  dit  folk«  sluttede  jeg  med  bøn. 

Så  nu  har  evangeliets  sandheder  altså  igen  lydt  til  et  nyt  folk.  Mon 
der  snart  er  flere  folkeslag,  stammer,  tungemål  og  folk,  der  ikke  har 
hørt  det? 

Men  lad  os  sige  dette  til  jer  alle,  søskende  og  missionærer,  at  mod- 
gang er  næring  for  sjælen.  Vi  har  haft  modgang  før,  men  slet  ikke  i 
samme  målestok,  og  tro  os,  det  skader  ikke.  Der  er  mange,  der  ville 
have  godt  af  lidt  forfølgelse.  Det  giver  een  en  vidunderlig  følelse  at 
blive  hånet  og  spottet.  Tænk  at  blive  regnet  for  værdig  til  at  gennem- 

gå  en  lille  bitte  del  af  det,  som  Kristus  gennemgik.  Han  gik  igennem 
alt,  hvad  det  er  muligt  at  gå  igennem,  og  er  vi  bedre  end  Han?  Er  det 
ikke  Jakob,  der  skriver,  at  venskab  med  verden  er  fjendskab  med 
Gud,  for  Gud  har  udvalgt  os  ud  af  verden,  og  vi  er  ikke  af  verden. 

Selve  livet  heroppe  er  også  meget  forskelligt  fra  Danmark  og  U.S.A. 
F.  eks.  får  vi  fisk  til  middag  mindst  tre  gange  om  ugen,  og  vi  er  enige 
om,  at  vi  har  fået  fisk  nok  for  hele  livet,  når  vi  engang  forlader  disse 
øer.  Dog  må  vi  sige,  at  vi  har  været  meget  heldige  med  vort  pensionat. 

En  ting,  der  indtil  for  kort  tid  siden  kostede  os  en  hel  del  penge, 
er  den  kendsgerning,  at  der  er  en  enorm  forskel  i  priserne  fra  butik 
til  butik.  En  hutik  er  meget  billig  i  een  vare,  som  er  overordentlig 
dyr  i  en  anden.  Lige  over  gaden  eller  fem  skridt  længere  henne  lig- 
ger så  en  butik,  hvor  priserne  er  lige  omvendte. 

Lad  os  nævne  et  eksempel.  Her  til  påske  besluttede  vi  at  fejre  vor 
egen  private  højtid.  Af  den  grund  ville  vi  købe  en  dåse  ananas.  Vi  be- 
talte 6.00  kr.  for  den  uden  at  kny,  for  de  fleste  varer  er  meget  dyrere 
end  i  Danmark.  Vi  kom  ud  af  forretningen  og  gik  5  skridt.  Siger  og 
skriver  fem  skridt.  Der  kom  vi  nemlig  rent  tilfældigt  til  at  se  på  et 
andet  butiksvindue,  og  til  vor  store  overraskelse  stod  der  en  dåse 
ananas  fuldstændig  magen  til  den,  vi  lige  havde  købt,  men  prisen  her 
var  kun  4.00  kr.  Vi  gik  ind  for  at  høre,  om  det  var  rigtigt.  Det  var  det, 
og  vi  var  nu  i  stand  til  at  stå  med  to  fuldkommen  ens  dåser  ananas  i 
hver  sin  hånd,  men  der  var  2.00  kr.  forskel  i  prisen.  Vi  har  nu  udar- 
bejdet et  system  til  indkøb,  således  at  vi  køber  varerne  de  billigste 
steder. 

En  anden  forbløffende  ting  heroppe  er  tiden.  I  Danmark  har  de 
fleste  missionærer  aftaler  kl.  19.00  og  21.00.  Her  kan  man  ikke  have 
aftaler  før  kl.  20.00,  og  næste  aftale  kan  man  tidligst  have  kl.  22.00. 
Flere  gange  er  det  sket,  at  vi  er  blevet  inviteret  hjem  til  folk  så  sent 
som  kl^  22.00.  Men  det  er  en  kendsgerning,  at  praktisk  talt  ingen  går 
i  seng  før  kl.  24,00.  Når  kl.  er  24,00,  og  man  ikke  møder  ret  mange 
mennesker  på  gaden  i  en  dansk  provinsby,  udfolder  livet  sig  først  rig- 
tig her  på  Færøerne.  En  af  grundene  er,  at  om  14  dage  har  vi  solen 
oppe  hele  døgnet  rundt.  I  maj,  juni  og  juli  er  alle  færøske  fyrtårne 
slukkede.  Der  er  ingen  grund  til  at  bruge  dem,  for  det  er  lige  så  lyst 
som  om  dagen. 

Når  vi  skal  samle  vort  indtryk  fra  5  ugers  missionærarbejde,  må  vi 
sige,  at  vi  er  overbevist  om,  at  der  findes  nogle  ærlige  sjæle  heroppe. 
Måske  vil  der  gå  nogen  tid,  inden  vi  er  i  stand  til  at  se  frugterne  af 
vort  arbejde,  men  kan  vi  få  præsident  Sorensen  til  at  komme  herop 
efter  stævnet  i  juli,  håber  vi,  vi  kan  vise  ham  et  resultat.  Hvem  ved? 

Kun  Gud  ved,  hvad  der  ligger  gemt  til  dette  folk.  Men  ingen  af  os 
to  har  lyst  til  at  få  en  eneste  færings  synder  lagt  på  vore  skuldre,  så 
inden  sommeren  er  helt  forbi,  skal  hver  eneste  person,  der  vil  lytte, 
have  fået  evangeliet  forkyndt. 

Vi  ønsker  at  sige  tak  til  alle  de  søskende  og  missionærer,  der  hu- 

sker  os  i  deres  bønner.  Det  har  hjulpet  os  meget,  og  vi  trænger  hårdt 
til  al  den  hjælp,  vi  kan  få. 

Vort  vidnesbyrd  skal  lyde  til  jer  fra  disse  stormomsuste  øer,  at  vi 
ved  gennem  daglig  erfaring,  at  Gud  lever. 

Ældste  Bent  A.  Jensen. 


Joseph  Smiths  og  Oliver  Cowderys  dåb. 

Mennesket  og  Guds  åbenbaringer 

»Når  der  ikke  er  profetiske  syner,  bliver  et  folk  tøjlesløst«. 

Ord.  29:18. 

Der  har  altid  gennem  tiderne  været  mennesker  og  folk,  der  har 
villet  lukke  af  for  åbenbaringens  kildespring,  og  nægtet  at  drikke  af 
det  vand,  der  fremvælder  til  et  evigt  liv,  således  at  de  aldrig  skal 
tørste.  1). 

Historien  lærer  os  i  den  retning  noget  om  menneskets  natur,  der 
er  meget  skadeligt  for  dets  åndelige  liv  og  udvikling,  og  fortæller  os, 
hvorfor  et  folks  natur  pludselig  kan  gå  i  stå  og  forfalde. 

Gud  har  lige  fra  de  allerældste  tider  talt  til  menneskene,  og  vejle- 
det dem  gennem  sine  tjenere  profeterne,  men  hvergang  der  har  væ- 


*).  Joh.  4:13—14. 

ret  et  mellemrum  mellem  Herrens  åbenbarede  ord,  og  hvergang  der 
har  været  frafald  fra  Hans  bud,  er  nogle  blevet  ladt  tilbage,  som  har 
nægtet  at  modtage  ny  åbenbaring,  og  har  sagt:  vi  har  nok,  vi  behøver 
ikke  mere. 

Jeg  vil  blot  her  fremdrage  nogle  få  meget  tydelige  eksempler,  der 
viser  den  meget  udtalte  tendens  hos  mennesker  til  at  blive  forstokke- 
de og  lukke  af  for  livets  vand,  åbenbaringen.  Lad  os  begynde  med 
samaritanerne  nede  i  Palæstina;  der  findes  idag  vel  ca.  200  tilbage. 
Dengang  assyrerne  år  722  f.  Kr.  bortførte  de  ti  stammer,  blev  der 
nogle  israeliter  tilbage,  som  blandedes  op  med  tilflyttende  kolonister; 
disse  folk  blev  til  samaritanerne,  et  folk  som  jøderne  foragtede,  fordi 
de  var  et  blandingsfolk.  Den  samaritanske  tro  kan  samles  i  fem  ho- 
vedpunkter: 1.  Der  er  en  Gud  som  døder  og  gør  levende.  2.  Mosebø- 
gerne er  HELE  sandheden.  Deri  står  alt,  hvad  et  menneske  behøver 
for  at  leve  og  leve  vel.  3.  Mosebøgernes  sandhed  må  ikke  ændres;  der 
må  intet  tages  fra  og  intet  føjes  til./  4.  Der  kommer  en  dommens  dag. 
5.  Garizim  er  Jerusalem,  Guds  hus'  bjerg.  Hvad  der  i  denne  forbin- 
delse særlig  bør  lægges  mærke  til,  er,  at  Moses  for  samaritanerne  er 
den  eneste  profet  og  til  ham  blev  hele  sandheden  åbenbaret;  alle  an- 
dre profeter  er  overflødige.2). 

Lad  os  tage  sydriget,  Juda  rige,  og  se,  hvad  jøderne  anerkender 
som  åbenbaring  fra  Gud.  Jøderne  tror  på  mosebøgerne  samt  profe- 
ternes skrifter,  —  indtil  Kristus,  så  lukker  de  også  af  og  siger,  at  Kri- 
stus og  apostlene  var  falske  profeter,  og  de  anerkender  af  denne 
grund  ikke  Det  ny  Testamentes  skrifter.  Derefter  kan  vi  fortsætte 
med  de  forskellige  kristne  kirker  indtil  i  dag.  De  antager  hele  Bibe- 
len, både  mosebøgerne,  profeterne,  Kristus  og  apostlenes  lære,  —  og 
lukker  så  af  og  siger  det  samme,  som  samaritanerne  sagde  om  mose- 
bøgerne: Hele  sandheden  findes  i  Bibelen,  deri  står  alt  hvad  et  men- 
neske behøver  for  at  leve  og  leve  vel,  der  må  intet  tilføjes  eller  ta- 
ges fra. 

Menneskene  vil  lukke  Guds  mund  og  vil  ikke  høre  mere,  og  sam- 
tidig laver  de  om  på  de  bud,  han  gav  i  fordums  tid,  som  de  foregiver 
at  tro  på,  og  vandrer  i  hver  sin  Guds  billede.  Menneskene  giver  ikke 
agt  på,  at  Gud  igen  taler  til  jorden  ved  sine  profeters  mund.  Der  skri- 
ves nu  ny  hellig  skrift;  vi  har  modtaget  Lære  og  Pagter,  Mormons  Bog 
og  Den  Kostelige  Perle,  som  vidner  om  sandheden  af  de  fortidige 
åbenbaringer  og  kalder  menneskeheden  til  omvendelse;  men  nuti- 
dens profeter  må  erkende,  hvad  også  de  gamle  profeter  så,  — ■  at  man- 
ge mennesker  har  øjne,  men  ser  ikke,  ører,  men  hører  ikke. 

Siden  de  første  apostles  dage  er  der  ikke  skrevet  nye  hellige  skrif- 
ter eller  modtaget  åbenbaring  fra  Gud,  før  Profeten  Joseph  Smith  be- 
gyndte at  modtage  ny  åbenbaring  i  året  1820,  og  andre  profeter  har 
fulgt  efter  ham  indtil  dagen  idag. 


a).  Landet,  hvor  kilderne  sprang,  af  C.  Skovgård  Petersen.  2.  Side 
75—76. 

Lad  de  sidste  dages  hellige  give  agt  og  tage  ved  lære  af  historiens 
advarsel,  at  ikke  også  de  siger,  at  vi  har  nok,  og  vi  behøver  ikke 
mere,  thi  Gud  er  ikke  ophørt  med|  at  åbenbare  sin  vilje,  men  vil  også 
i  fremtiden  give  menneskene  mere  af  sit  ord.  Lad  os  altid  drikke  af 
det  evige  livs  kilde,  tage  mod  alt,  som  Gud  vil  give  os,  og  stræbe  efter 
at  leve  vort  liv  derefter,  at  vi  engang  kan  opnå  fuldkommenhed  og 
frelse  i  Guds  rige. 

Ejnar  Due  Jensen,  Horsens. 

Er  Mormons  Bog  Guds  ord? 

Af  Jakob  Jensen,  København. 
(Fortsat  fra  sidste  nummer). 

Og  Gud  kom  Rakel  ihu  og  bønhørte  hende,  og  hun  fødte  en  søn, 
som  fik  navnet  Josef. 

Men  da  Lea  så,  at  hun  ikke  fik  flere  børn,  gav  hun  Jakob  sin  pige 
Zilpa,  og  hun  fødte  Jakob  to  sønner,  Gad  og  Aser. 

Nu  havde  Jakob  tjent  Laban  i  tyve  år,  syv  år  for  Lea,  syv  år  for 
Rakel  ogi  seks  år  for  alt  det  brogede  kvæg,  får  og  geder. 

Da  Jakob  en  dag  hørte  Labans  sønner  sige  til  deres  fader,  at  Jakob 
bedrog  dem,  fordi  det  meste  af  hjorden  var  broget,  mente  Jakob,  det 
var  bedst  for  ham  at  drage  bort,  og  Herren  sagde  til  ham  i  en  drøm, 
at  han  skulle  drage  til  sit  fødeland,  Kana'ans  Land.  Jakob  kaldte  Lea 
og  Rakel  til  sig  og  fortalte  dem,  at  han  ønskede  at  rejse  til  Kana'ans 
Land,  hvor  han  kom  fra,  og  han  ville  gerne  have  alt  det  med,  der 
hørte  ham  til,  og  de  sagde  ja.  Så  samlede  han  hele  sin  hjord,  sine 
kreaturer  og  sine  folk  og  drog  bort  uden  at  sige  farvel.  Da  der  var 
gået  tre  dage,  opdagede  Labans  sønner,  at  de  var  draget  bort,  og  han 
samlede  sine  frænder  og  drog  efter  ham,  og  syv  dage  efter  indhentede 
han  ham  i  Gileads  bjerge.  Men  om  natten  drømte  Laban,  at  Herren 
sagde  til  ham:  »Vogt  dig  vel  for  at  sige  så  meget  som  eet  ondt  ord  til 
Jakob!« 

Og  Laban  kom  til  Jakob  og  sagde:  »Hvad  har  du  gjort!  Mig  har  du 
narret,  og  mine  døtre  har  du  ført  bort,  som  var  de  krigsfanger!  Hvor- 
for har  du  holdt  din  flugt  hemmelig  og  narret  mig  og  ikke  meddelt 
mig  det,  så  jeg  kunne  tage  afsked  med  dig  med  lystighed  og  sang, 
med  håndpauker  og  harper?  Du  lod  mig  ikke  kysse  mine  sønner  og 
døtre  —  sandelig,  det  var  dårligt  gjort  af  dig!  Det  stod  nu  i  min  magt 
at  handle  ilde  med  dig;men  din  Faders  Gud  sagde  til  mig  i  nat:  Vogt 
dig  vel  for  at  sige  så  meget  som  et  ondt  ord  til  Jakob!«  Og  Laban  spurgte 
Jakob,  hvorfor  han  havde  taget  hans  husgud.  Men  Jakob  sagde,  at  han 
havde  den  ikke,  men  at  den,  der  havde  den,  skulle  dø.  Laban  under- 
søgte alting,  men  Rakel,  som  havde  stjålet  den  fra  sin  fader,  før  de 
rejste,  uden  at  Jakob  vidste  noget  om  det,  havde  gemt  den  i  kamelens 
sadeltaske,  så  Laban  fandt  den  ikke. 

Laban  og  Jakob  sluttede  forlig,  og  de  oprejste  en  stenstøtte  som  et 
vidne  om,  at  de  ikke  var  fjender. 

Så  sendte  Jakob  bud  i  forvejen  til  sin  broder  Esau,  at  han  var  på 
vej  til  ham,  men  Esau  drog  ham  i  møde  med  400  mand.  Jakob  delte 
sin  hjord,  for  at  ikke  hele  hjorden  skulle  falde  i  hænderne  på  Esau, 
men  natten  før  han  mødte  Esau,  brødes  han  med  en  mand,  som,  da 
han  ikke  kunne  få  bugt  med  Jakob,  slog  hans  hofteskål  af  led.  Da  sagde 
manden:  »Slip  mig,  thi  morgenen  gryr!«  Men  Jakob  svarede:  »Jeg 
slipper  dig  ikke,  uden  at  du  velsigner  mig!«  Manden  spurgte,  hvad 
hans  navn  var,  og  da  han  svarede  »Jakob«,  sagde  han  til  ham:  »Dit 
navn  skal  ikke  mere  være  Jakob,  men  Israel;  thi  du  har  kæmpet  med 
Gud  og  mennesker  og  sejret.«  Og  han  velsignede  ham. 

Jakob  mødte  sin  broder  Esau,  og  de  faldt  hinanden  om  halsen  og 
skiltes  som  venner  og  drog  hver  sin  vej.  Ja,  der  skete  meget  på  vejen, 
men  det  vil  blive  for  langt  at  citere  og  vedkommer  ikke  Mormons  Bog. 
Det  kan  læses  i  Første  Mosebog  33.  kapitel. 

Og  Gud  sagde  til  Jakob:  »Drag  op  til  Betel  og  bliv  der  og  byg  der 
et  alter  for  Gud,  som  åbenbarede  sig  for  dig,  da  du  flygtede  for  din 
broder  Esau!«  Jakob  sagde  da  til  sit  hus  og  alle  sine  folk:  »Skaf  de 
fremmede  guder,  der  findes  hos  eder,  bort,  rens  eder  og  skift  klæder, 
og  lad  os  drage  op  til  Betel,  for  at  jeg  der  kan  bygge  et  alter  for  Gud, 
der  bønhørte  mig  i  min  trængselstid  og  var  med  mig  på  den  vej,  jeg 
vandrede!  Og  Jakob  kom  med  alle  sine  folk  til  Luz  i  Kana'ans  Land, 
det  er  Betel;  og  han  byggede  et  alter  der  og  kaldte  stedet:  Betels  Gud,, 
thi  der  havde  Gud  åbenbaret  sig  for  ham,  da  han  flygtede  for  sin  bro- 
der. Så  døde  Bebekkas  amme  Debora,  og  hun  blev  jordet  neden  for 
Betel  under  egen;  derfor  kaldte  han  den  græde-egen.  Senere,  da  de 
var  et  stykke  vej  fra  Efrat,  fødte  Bakel  en  søn,  Benjamin,  men  fødselen 
kostede  hende  livet,  og  hun  blev  begravet  på  vejen  til  Efrat,  det  er 
Bethlehem,  og  Jakob  rejste  en  stenstøtte  over  hende;  det  er  Bakels 
Gravstøtte,  som  står  endnu  den  dag  i  dag. 

Jakob  havde  nu  tolv  sønner,  nemlig  Leas  sønner:  Buben,  Simeon, 
Levi,  Juda,  Issakar  og  Zebuion;  Bakels  sønner:  Josef  og  Benjamin; 
Bakels  trælkvinde  Bilhas  sønner:  Dan  og  Naftali,  og  Leas  trælkvinde 
Zilpas   sønner:   Gad   og  Aser. 

Jakob  drog  nu  hjem  til  sin  fader  Isak  i  Mamre  i  Kirjat-Arba,  det  er 
Hebron,  hvor  Abraham  og  Isak  havde  levet  som  fremmede.  Så  døde 
Isak,  180  år  gammel,  og  blev  begravet  af  sine  sønner  i  det  gravsted, 
som  Abraham  havde  beredt  som  familie-gravsted. 

Efter  Isaks  død  rejste  Esau  hen  til  det  sted,  hvor  hans  hustru  kom 
fra,  men  Jakob  blev  boende  i  Kana'an,  hvor  hans  fader  havde  boet, 
for  han  havde  mange  hustruer,  og  der  var  god  plads  til  de  store  hjor- 
der, som  han  ejede.  Hans  sønner  vogtede  kvæget  for  ham.  Da  Josef 
var  17  år  gammel,  var  han  med  til  at  vogte  kvæget,  og  en  nat  drømte 
han,  at  de  alle  bandt  neg  ude  på  marken,  og  hans  neg  rejste  sig  op 
og  blev  stående,  mens  hans  brødres  neg  bøjede  sig  for  hans.  Da  sagde 
hans  brødre  til  ham:  »Vil  du  måske  være  konge  eller  herske  over  os?« 

Og  de  hadede  ham  endnu  mere  end  før.  Jakob  elskede  Josef  mere, 
end  han  elskede  de  andre  sønner,  og  da  Josef  igen  havde  en  drøm, 
hvor  han  så  solen,  månen  og  elleve  stjerner  bøje  sig  for  ham,  blev  de 
endnu  mere  vrede,  og  hans  fader  sagde  til  ham:  »Hvad  er  det  for 
en  drøm,  du  der  har  haft!  Skal  virkelig  jeg,  din  moder  og  dine  brødre 
komme  og  bøje  os  til  jorden  for  dig?« 

Og  hans  brødre  vogtede  deres  faders  småkvæg  ved  Sikem,  og  Israel 
sendte  ham  derhen  for  at  se,  hvordan  det  stod  til  med  kvæget.  Men 
han  kunne  ikke  finde  dem.  Så  mødte  han  en  mand,  der  fortalte  ham, 
at  de  var  draget  til  Dotan.  Så  drog  han  efter  dem,  men  da  de  så  ham 
komme,  lagde  de  råd  op  om  at  dræbe  ham,  og  de  sagde  til  hverandre: 
»Se,  der  kommer  den  drømmemester!  Kom,  lad  os  slå  ham  ihjel  og 
kaste  ham  i  en  cisterne  og  sige,  at  et  vildt  dyr  har  ædt  ham;  så  skal 
vi  se,  hvad  der  kommer  ud  af  hans  drømme!«  Men  da  Ruben  hørte 
dette,  sagde  han:  »Lad  os  ikke  tage  hans  liv,  men  kaste  ham  i  den 
tomme  cisterne.«  Det  var  Rubens  hensigt  at  frelse  ham  og  siden  bringe 
ham  til  sin  fader.  Da  Josef  nu  kom  hen  til  sine  brødre,  rev  de  hans 
kjortel,  som  hans  fader  havde  givet  ham,  af  ham,  og  kastede  ham  i 
den  tomme  brønd,  og  gav  sig  derefter  til  at  spise.  Da  fik  de  øje  på 
en  karavane  af  ismaeliter,  der  kom  fra  Gilead  og  var  på  vej  til  Ægyp- 
ten med  deres  kameler,  der  var  belæsset  med  urter  og  balsam.  Så  sag- 
de Juda  til  sine  brødre:  »Hvad  vinder  vi  ved  at  slå  vor  broder  ihjel 
og  skjule  mordet?  Lad  os  hellere  sælge  ham  til  ismaeliterne  og  ikke 
lægge  hånd  på  ham.«  Så  solgte  de  ham  og  fik  20  sekel  sølv  for  ham. 
Nogen  tid  efter  kom  Ruben  tilbage  til  brønden  for  at  tage  Josef  op  og 
bringe  ham  til  deres  fader,  men  han  var  der  ikke.  Så  gik  han  tilbage 
til  sine  brødre  og  sagde:  »Drengen  er  borte!  Hvad  skal  jeg  dog  gøre?« 
Så  tog  de  Josefs  kjortel  og  dyppede  den  i  blodet  af  en  gedebuk,  som 
de  slagtede,  og  sendte  kjortelen  til  deres  fader  med  det  bud:  »Den  har 
vi  fundet;  se  efter,  om  det  ikke  er  din  søns  kjortel!«  Da  så  han  efter 
og  udbrød:  »Det  er  min  søns  kjortel!  Et  vildt  dyr  har  ædt  ham!  Josef 
er  visselig  revet  ihjel!«  Så  sønderrev  han  sine  klæder  og  bandt  sæk 
om  sine  lænder,  og  han  sørgede  over  sin  søn  i  mange  dage.  Og  skønt 
alle  hans  sønner  og  døtre  kom  til  ham  for  at  trøste  ham,  ville  han 
ikke  lade  sig  trøste,  men  sagde :  »Nej,  i  min  sørgedragt  vil  jeg  stige 
ned  til  min  søn  i  dødsriget!«  Og  hans  fader  begræd  ham. 

Men  midjaniterne  solgte  ham  i  Ægypten  til  Faraos  hofmand  Potifar, 
livvagtens  øverste.  (Fortsættes). 


Det  bedste  middel  mod  vrede  er  en  lille  smule  eftertanke. 

Seneca. 

Hvert  menneske  på  jorden  betragter  troskab  som  sin  bedste  ven. 

Schiller. 

Besøg  i  Salt  Lake  City 

Den  kendte  danske  sanger,  Holger  Fællessanger  Hansen,  er  i  øje- 
blikket med  sin  hustru  og  ægteparret  Dan  Christoffersen  fra  Ambassa- 
deur  Teatret  i  Aalborg  på  en  tourné  til  de  danske  kolonier  i  U.S.A.  og 
Canada.  Stor  sukces  har  de  haft  ved  forestillinger  i  Chicago,  Racine, 
Toronto  og  Salt  Lake  City.  De  er  her  fotograferet  (sammen  med  inge- 
niør Søren  Jespersen,  der  optrådte  som  turistfører  for  dem  i  Salt  Lake 
City)  foran  det  berømte  mormontempel  i  Saltsøstaden.  Forestillingen 
i  Salt  Lake  City,  der  overværedes  af  mere  end  300  mennesker,  var 
arrangeret  af  Den  danske  Fredshave  Komité  til  fordel  for  den  danske 
afdeling  af  De  internationale  Fredshaver  i  Utah. 

(Fra  Den  Danske  Pioneer). 

Apostel  Kimballs  besøg  i   Danmark 

Det  endelige  program  for  apostel  Spencer  W.  KimbalJ  og  hustrus 
besøg  i  Danmark  er  følgende: 

København:  Lørdag  den  11.  juni  kl.  19,30:  Funktionærmøde. 
Søndag  den  12.  juni  kl.  9,00:  Præstedømsmøde.  —  Kl.  9,00:  Kvinde- 
lig hjælpeforening.  —  Kl.  10,30:  Søndagsskole.  —  Kl.  19,00:  Aftenmøde. 

Odense:  Mandag  den  13.  juni  kl.  19,00:  Kvindelig  hjælpeforening. 
Kl.  19,00:  Præstedømsmøde.  —  Kl.  20,00:  Aftenmøde. 

Esbjerg:  Tirsdag  den  14.  juni  kl.  19,30:  Funktionærmøde. 
Onsdag   den    15.  juni   kl.   19,00:    Kvindelig  hjælpeforening..   —   Kl. 
19,00:  Præstedømsmøde.  —  Kl.  20,00:  Aftenmøde. 

Aarhus:  Torsdag  den  16.  juni  kl.  19,30:  Funktionærmøde. 
Fredag  den  17.  juni  kl.  19,00:  Kvindelig  hjælpeforening.  —  Kl.  19,00: 
Præstedømsmøde.  —  Kl.  20,00 :  Aftenmøde. 

Aalborg:  Lørdag  den  18.  juni  kl.  19,30:  Funktionærmøde. 
Søndag  den  19.  juni  kl.  8,30:  Præstedømsmøde.  —  Kl.  9,00:  Kvinde- 
lig hjælpeforening.  —  Kl.  10,30:  Søndagsskole.  —  Kl.  19,00:  Aftenmøde. 

Randers:  Mandag  den  20.  juni  kl.  19,00:  Kvindelig  hjælpeforening. 
—  Kl.  19,00:  Præstedømsmøde.  —  Kl.  20,00:  Aftenmøde. 

Ved  Kvindelig  hjælpeforenings  møder  vil  søster  Kimball  tale  til  sø- 
strene. 

Til  funktionærmøderne  har  alle  funktionærer,  d.  v.  s.  bestyrelser, 
sekretærer,  lærere,  lærerinder  (ikke  kredslærere  og  kredslærerin- 
der), sangledere  og  organister,  mødepligt.  G.  T.  O. 


Referater  fra  distrikskonferencerne 
Odense  distrikt,     16. ,17.  og  18.  april 

Konferencen  i  Odense  indledtes  lørdag  den 
16.  april  med  bestyrelsesmøde  for  Kvindelig 
hjælpeforening  under  ledelse  af  søster  Mary 
G.  Sorensen.  Desuden  var  der  møde  for  de  øv- 
rige organisationers  bestyrelser,  hvor  der  var 
22  tilstede.  Dette  møde  var  under  præsidium 
^É      Naaiis/  a^  missionspræsident  Junius  M.  Sorensen. 

£         V||^^  Lørdag   aften    afholdtes   koncert   under  ledel- 

Distriktspræsident  sc  flf  distriktspræsident,  ældste  Robert  A.  Bry- 

Robert  A.  Bryson.  son-  Dirigent  var  ældste  Laurcl  Madsen,  og  or- 

ganist Ruth  Lauridsen.  Koret  sang  seks  numre, 
desuden  blev  aftenens  sukces  forhøjet  af  de  varierende  solonumre: 
sang,  piano  og  klarinet-solo;  endvidere  af  deklamation,  en  trio:  »Bro- 

byggeren«  og  den  fint  udførte  kvartet  »Open  the  Gates  of  the  Temple«. 
Desuden  hørte  vi  nogle  bemærkninger  ved  missionspræsident  Junius 
M.  Sorensen. 

Søndag  morgen  afholdtes  præstedømsmøde  kl.  8,30.  Distriktspræsi- 
dent,  ældste  Robert  A.  Bryson,  og  missionspræsident  Junius  M.  So- 
rensen  behandlede  begge  emnet  »Vort  ansvar  i  evangeliet«.  2.  rådgiver 
i  missionspræsidentskabet,  præsident  Grant  R.  Ipsen,  sang  en  solo. 
Tilstede  28. 

Samtidig  afholdtes  møde  for  Kvindelig  hjælpeforening.  Søster  Ma- 
ry G.  Sorensen  talte  over  emnet  »Hjemmet  som  grundvold  for  en  bedre 
verden«.  Søster  Ingeborg  Sørensen  fra  Nyborg  talte  over  samme  emne, 
og  1.  rådgiver  i  missionspræsidentskabet,  præsident  Ejnar  Nielsen, 
talte  om  »Præstedømmet  i  hjemmet«.  Tilstede  30. 

Søndagsskolen  begyndte  kl.  10.  Forskellige  talere,  både  børn  og 
voksne,  behandlede  tolv  emner,  der  kommer  ind  under  skriftstedet 
»Så  vær  da  I  fuldkomne«  (Matt.  5:48).  Sangnumre,  udført  af  børn  og 
voksne,  hjalp  også  til  at  skabe  den  dejlige  ånd,  som  var  tilstede.  Til 
slut  kaldte  missionspræsidenten  forskellige  søskende  op  for  at  sige 
nogle  få  ord.  Tilstede  107. 

Ved  nadvermødet  kl.  141  blev  Kirkens  og  missionens  autoriteter  op- 
retholdt. Distriktets  missionærer  talte  over  syv  forskellige  punkter  un- 
der emnet  »Præstedømmet«.  Imellem  talerne  sang  missionærerne  »Der 
er  en  tid,  da  ro  og  fred«  og  en  dametrio  »Mit  hjertes  bøn«.  Tilstede  53. 

Ved  aftengudstjenesten  kl.  19  talte  præsident  Grant  Ipsen  over  em- 
net »De  syv  uddelinger«,  præsident  Ejnar  Nielsen  over  H.  G.  Andersens 
eventyr  »Den  grimme  ælling«  og  Profeten  Joseph  Smith,  og  til  sidst 
talte  missionspræsident  Junius  M.  Sorensen  over  emnet  »Evangeliet 
og  vidnesbyrdet«.  Som  afveksling  sang  Odense  grens  sangkor  nogle 
numre.  Tilstede  72. 

Alle  konferencens  møder  var  under  præsidium  af  missionspræsi- 
dent Junius  M.  Sorensen  og  under  ledelse  af  distriktspræsident,  æld- 
ste Robert  A.  Bryson. 

Mandag  aften  afholdtes  en  bazar,  der  absolut  blev  en  sukces.  For- 
programmet  såvel  som  auktionen  bidrog  til  underholdningen.  Foruden 
salg  og  auktion  over  de  smukke  håndarbejder  var  der  forskellige  bo- 
der og  forfriskninger,  og  aftenen  gav  et  godt  udbytte. 


Følelsen  af  kald  fører  gennem  alle  genvordigheder. 


A.  B.  og  J.  J. 
Bj.  Bjørnson. 


Vorherre  vorder  den  vred,  der  er  sit  embede  led. 

Dansk  ordsprog. 

De  første  beslutninger  er  ikke  altid  de  klogeste,  men  i  regelen  de 
ærligste.  Lessing. 

225 
Esbjerg  15.,  16.  og  17.  juli. 


Aarhus  distrikt,  23.,  24.  og    25.  april 


Distriktspræsident 
Marion  N.  Davidson 


Konferencen  i  Aarhus  blev  indledt  lørdag 
aften  med  en  koncert  af  Aarhus  grens  sang- 
kor under  ledelse  af  broder  Emil  Andersen  og 
med  søster  Lilly  Jensen  som  organist.  Det  var 
en  virkelig  fin  koncert  med  forskellige  kor- 
og  solosange  samt  en  pianosolo.  I  pausen  fik 
vi  en  kort  tale  af  missionspræsident  Junius  M. 
Sorensen,  som  indledte  med  at  udtrykke  sin 
glæde  over  at  være  tilstede  og  samtidig  bad 
Guds  Ånd  være  tilstede  under  hele  konferen- 
cen. Tilstede  135. 
Søndag  morgen  kl.  8,30  afholdtes  præstedømsmøde.  Syv  brødre  blev 
forfremmet  i  præstedømmet,  og  efter  en  missionærkvartet  talte  1.  råd- 
giver i  missionspræsidentskabet,  præsident  Ejnar  Nielsen,  om  præste- 
dømmets magt  og  myndighed.  »Vi  skal  være  vor  broders  vogter,  og 
hjælpe  og  støtte  hinanden  i  den  kaldelse,  vi  har  fået  af  Gud«.  Efter 
talen  spillede  ældste  Chester  Hal  Rasmussen  en  saxofonsolo,  hvorefter 
missionspræsident  Junius  M.  Sorensen  talte  til  brødrene  om  den  store 
velsignelse,  det  er  at  have  nøglerne  til  præstedømmets  ordinationer, 
og  omtalte  nødvendigheden  af  at  udføre  dåb  for  vor  afdøde  slægt. 
Tilstede  62. 

Samtidig  med  præstedømmets  møde  holdt  Kvindelig  hjælpeforening 
møde  under  ledelse  af  søster  Mary  G.  Sorensen.  Under  mødet  sang 
»Syngende  mødre«  den  smukke  sang  »I  haven«,  og  2.  rådgiver  i  mis- 


Fra  konferencen  i  Aarhus. 

sionspræsidentskabet,  præsident  Grant  R.  Ipsen,  talte  til  søstrene.  Til- 
stede 75. 

Kl.  10  afholdtes  søndagsskole.  Emnet  var  »Evangeliet  akcepteres«,  og 
børn  fra  de  forskellige  grene  i  distriktet  gav  nogle  dejlige  taler  ud  fra 
dette  emne.  Vi  hørte  bl.  a.,  hvorledes  disse  børn  havde  fået  vidnes- 
byrd om  sandheden  af  Jesu  Kristi  Kirke.  Imellem  talerne  hørte  vi 
sangkor  fra  de  forskellige'  grene,  og  det  var  vidunderligt  at  høre  bør- 
nene synge  og  tale.  Umiddelbart  efter  børnenes  tale  blev  tiden  over- 
givet til  missionspræsident  Junius  M.  Sorensen,  som  takkede  børnene 
for  de  dejlige  taler  og  derefter  kaldte  forskellige  søskende  op  til  taler- 
stolen for  at  sige  nogle  ord,  og  vi  hørte  mange  gode  ord  og  vidnesbyrd 
om  Kirken  fra  disse  søskende.  Tilstede  204. 

Kl.  14  afholdtes  et  specielt  møde.  Efter  at  Kirkens  autoriteter  var 
opretholdt  og  de  nye  medlemmer,  som  var  døbt  kort  før  mødet,  havde 
fået  håndspålæggelse,  talte  forskellige  missionærer  fra  Aarhus  distrikt 
over  emnet  »Evangeliet  efterleves«.  Vi  hørte  i  de  forskellige  taler,  hvor- 
ledes vi  skal  efterleve  de  syv  krav,  der  stilles,  for  at  man  kan  gå  gen- 
nem temlet:  Være  moralsk  ren  —  støtte  Kirkens  autoriteter  —  holde 
sabbaten  hellig  —  holde  sine  pligter  i  præstedømmet  —  holde  Visdoms- 
ordet  —  betale  en  ærlig  tiende  — -  holde  familiebøn.  Af  talerne  citerer 
vi:  »Vi,  som  har  fået  overdraget  nøglerne,  bør  ære  og  respektere  det 
præstedømme  vi  har,  lad  os  altid  efterleve  de  bud,  som  Gud  har  befa- 
let os  at  lyde,  så  vi  kan  gå  gennem  templet.  Vi  kan  lyve  for  vor  biskop, 
men  ikke  for  vor  himmelske  Fader,  når  vi  står  frem  for  ham  på  dom- 
mens, dag.«  Imellem  talerne  hørte  vi  en  sangsolo  ved  ældste  A.  Leron 
Johnsen,  en  klaversolo  ved  ældste  Dale  Hammond  samt  en  vidunderlig 
sang  af  missionærkoret,  »Open  the  Gates  of  the  Temple«.  Tilstede  127. 

Konferencens  sidste  møde  var  gudstjenesten  kl.  19,30.  Aftenens  før- 
ste taler  var  præsident  Grant  R.  Ipsen,  der  bl.  a.  udtalte:  »Mange  men- 
nesker mener,  de  er  frelst,  når  de  omvender  sig  i  sidste  øjeblik,  men 
de  har  glemt  at  tage  hele  loven  med.  Der  er  en  frelse  for  både  levende 
og  døde,  derfor  har  vi  templerne  til  at  udføre  dåb  for  de  døde,  bega- 
velse og  besegling  for  tid  og  evighed.  Templet  er  den  vigtigste  nøgle  til 
frelse  for  os  alle.« 

Aftenens  anden  taler  var  præsident  Ejnar  Nielsen,  som  i  sin  tale  bl. 
a.  sagde:  »Vi  kan  ikke  få  en  frelse  uden  vore  døde,  og  de  kan  ikke  få 
en  frelse  uden  os.  Det  gælder  for  os  alle  at  søge  og  bede,  så  vi  ikke 
falder  i  fristelse.«  Efter  en  duet  ved  søster  Thersa  Ferrell  og  søster 
June  Pehrson  talte  missionspræsident  Sorensen,  som  bl.  a.  sagde: 
»Hvad  er  det  første,  vi  skal  søge  efter,  når  vi  har  modtaget  evangeliet? 
Det  er  vor  afdøde  slægt.  Landets  lov  siger:  »Indtil  døden  jer  skiller«, 
men  vi  siger  »for  tid  og  evighed«.  Det  er  vor  største  pligt  at  udføre 
dåb  for  vor  afdøde  slægt,  vi  skal  lytte  til  Herrens  røst  for  at  udarbejde 
vor  egen  frelse.«  —  Tilstede  167. 

Alle  konferencens  møder  var  under  præsidium  af  missionspræsident 
Junius  M.  Sorensen  og  under  ledelse  af  distriktspræsident,  ældste  Ma- 
rion N.  Davidson. 

Mandag  aften  afholdt  Kvindelig  hjælpeforening  en  vellykket  bazar, 
som  gav  et  pænt  overskud  til  Kvindelig  hjælpeforenings  arbejde. 

Det  var  en  god  og  opbyggende  konference,,  der  var  blevet  afholdt  i 
Aarhus  distrikt,  og  man  mærkede,  at  Guds  Ånd  var  tilstede  ved  alle 
møder,  og  man  kan  ikke  være  i  tvivl  om,  at  alle  havde  fået  et  stærkere 
vidnesbyrd  om  Guds  sande  Kirke  her  på  jorden.  H.  H. 


Distriktspræsident 
Paul  C.  Burgoyne. 


Aalborg  distrikt,  30.  april,  1.  og  2.  maj 

Konferencen  i  Aalborg  indledtes  med  et  mø- 
de for  Kvindelig  hjælpeforenings  bestyrelser 
og  sekretærer  fra  grenene  i  distriktet  lørdag 
eftermiddag  kl.  15.  Mødet  var  under  ledelse  af 
søster  Mary  G.  Sorensen.  Samtidig  afholdtes  et 
møde  for  de  øvrige  organisationers  bestyrelser 
og  sekretærer  under  præsidium  af  missions- 
præsident  Junius  M.  Sorensen.  Tilstede  11. 

Lørdag  aften  afholdtes  en  koncert  af  Aal- 
borg grens  sangkor  med  ældste  Robert  Bald- 
win  som  dirigent  og  søster  Inge  Andersen  som 
organist.  Koret  sang  nogle  smukke  sange,  afvekslende  med  dametrio, 
dobbelt-duet,  sangsolo,  violinsolo  og  klaversolo.  I  pausen  hørte  vi  nogle 
ord  fra  2.  rådgiver  i  missionspræsidentskabet,  præsident  Grant  R.  Ip- 
sen, om  musikken  og  dens  store  betydning.  Tilstede  175. 

Søndag  morgen  indledtes  med  præstedømsmøde,  hvor  1.  rådgiver  i 
missionspræsidentskabet,  præsident  Ejnar  Nielsen,  og  præsident  Grant 
R.  Ipsen  talte  til  brødrene.  Tilstede  39. 

Samtidig  afholdtes  Kvindelig  hjælpeforenings  møde  under  ledelse 
af  søster  Mary  G.  Sorensen  og  under  præsidium  af  missionspræsident 
Junius  M.  Sorensen.  Kvindelig  hjælpeforenings  kor  med  søster  Karna 
Røgilds  som  dirigent  sang  tre  sange,  og  søster  Mary  G.  Sorensen  samt 
søster  Edith  Andersen  fra  Løgstør  talte  til  søstrene.  Til  slut  takkede 
præsident  Sorensen  søstrene  for  det  store  arbejde,  de  udfører  i  Kvin- 
delig hjælpeforening.  Tilstede  30. 

Kl.  10  havde  søndagsskolen  et  smukt  program  over  emnet  »Evange- 
liet gennem  tiderne«.  Hele  programmet  blev  dygtigt  og  godt  udført  af 
søndagsskolebørn  og  voksne  fra  hele  distriktet.  Imellem  talerne  sang 
børnekor  fra  Aalborg  gren,  og  vi  hørte  soloer  og  duetter  fra  de  andre 
grene.  Alle  fremførte  deres  del  af  emnet  med  stor  frimodighed  og  dyg- 
tighed. Til  slut  kaldte  missionspræsident  Junius  M.  Sorensen  forskel- 
lige søskende  op  for  at  sige  nogle  få  ord.  Tilstede  175. 

Kl.  14  afholdtes  nadvermøde.  Under  dette  møde  blev  Kirkens  og 
missionens  autoriteter  opretholdt.  Missionærerne  i  distriktet  talte  over 
konferencens  emne:  »Templer  —  Hvorfor?«,  som  var  delt  i  følgende 
afsnit:  »Det  Gamle  Testamente  om  templer«,  »Moderne  templer«,  »Hen- 
sigten med  templerne«  og  »Hvad  må  vi  gøre  for  at  komme  ind  i  temp- 

lerne?«  En  missionærkvartet  sang  »An  Angel  from  on  High«,  og  æld- 
ste Howard  Johnson  spillede  »Den  hellige  Stad«  på  saxofon.  Tilstede 
110. 

Kl.  16  afholdtes  dåbsmøde,  hvor  tre  søskende  blev  indlemmet  i  Kir- 
ken. 

Kl.  19  var  konferencens  hovedmøde,  hvor  de  tre  medlemmer  af  mis- 
sionspræsidentskabet  talte,  og  Aalborg  grens  sangkor  sang  to  numre. 
Tilstede  160. 

Alle  konferencens  møder  var  under  præsidium  af  missionspræsident 
Junius  M.  Sorensen  og  under  ledelse  af  distriktspræsident,  ældste  Paul 
G.  Burgoyne. 

Mandag  aften  afholdt  Kvindelig  hjælpeforening  en  god  og  vellykket 
bazar  med  en  kort  underholdning,  inden  salget  åbnedes.  Ikke  alene 
var  der  mange  dejlige  håndarbejder,  men  også  velsmagende  forfrisknin- 
ger til  salg.  Aftenen  gav  et  godt  udbytte  til  Kvindelig  hjælpeforenings 
arbejde  for  de  nødlidende.  Tilstede  90. 

Under  hele  konferencen  var  der  i  mødesalen  udstillet  et  stort  billede 
af  templet  i  Salt  Lake  City,  malet  af  Arne  Nielsen  og  Børge  Klitgaard. 

P.  B. 


Personlige  nyheder  fra  nær  og  fjern. 
Fødselsdage: 

København:  Den  2.  juni  fylder  broder  Anton  Jensen,  Pilestræde  73, 
60  år.  Hjertelig  til  lykke! 

Aarhus:  Den  11.  juni  fylder  broder  Jes  Severin  Jensen  65  år.  Hjer- 
telig til  lykke! 

Hilsen  fra  U.  S.  A.:  Fra  Salt  Lake  City,  Utah,  sender  søster  Ella 
Bjerregaard,  tidligere  Aalborg,  sine  bedste  hilsener  til  alle  søskende  i 
Danmark. 

Hilsen  fra  U.S.A.:  Tidligere  missionær  i  den  danske  mission,  Dell 
H.  Bosen,,  sender  fra  sit  hjem  i  Preston,  Idaho,  de  bedste  hilsener  til 
søskende  og  venner  i  Danmark,  specielt  i  Fredericia,  hvor  han  ar- 
bejdede gennem  hele  sin  mission. 

Nyt  fra  Salt  Lake  City: 

Broder  Henry  Løjborg,  tidligere  Aalborg,  er  blevet  udnævnt  til  præ- 
sident for  den  Danske  S.  D.  H.  Organisation  i  Salt  Lake  City  efter  Or- 
son  B.  West,  som  har  præsideret  over  organisationen  i  mange  år.  Præ- 
sidentskabet består  nu  af  følgende:  Henry  Løjborg,  præsident;  Peter 
Præstmann  Olsen,  1.  rådgiver;  Hans  N.  Hansen,  2.  rådgiver,  og  Hen- 
ning Fanø,  sekretær. 

KIRKENS  LITTERATUR 

Søger    Lærdom    ved    Læsning   og   ved   Tro 


Den  nye  udgave  af 

Parley  P.  Pratt:  ÉN  ADVARSELS  RØST 

er  nu  endelig  udkommet.  Bogen  har  gennemgået  en  fuldstændig 
oversættelsesrevidering  efter  den  sidste  amerikanske  udgave  og 
fremtræder  nu  med  ny  retskrivning  og  i  moderne  sprog.  End- 
videre er  tilføjet  et  kapitel,  som  ikke  tidligere  har  været  trykt 
på  dansk. 

Prisen  er  kr.  3,50,  og  bogen  kan  bestilles  ved  indsendelse  af 
beløbet  på  postgirokonto  333.38,  CHURCH  OF  JESUS  CHRIST 
OF  LATTER-DAY  SAINTS,  Priorvej  12,  København  F.  Husk 
på  talonen  at  anføre,  hvad  De  ønsker. 


tKredsfærernes  budskab. 

Trosartiklerne 

Artikel  10:  »Vi  tror at  Kristus  personligt  vil  regere  på  jorden 


Kristi  regering  på  jorden. 

Det  er  klart  ud  fra  skriften,  at  Kristus  vil  vende  tilbage  til  jorden  i 
sit  opstandne  og  udødelige  legeme  af  kød  og  ben.  Vi  citerer:  »Og  Her- 
ren sagde  til  Enok:  Så  sandt  jeg  lever,  skal  jeg  komme  i  de  sidste 
dage,  i  ugudelighedens  og  hævnens  dage,  for  at  opfylde  den  ed,  jeg 
har  svoret  dig  angående  Noas  børn Og  det  skete,  at  Enok  så  men- 
neskenes Søns  tilkommeise  i  de  sidste  dage,  for  at  bo  på  jorden  i  ret- 
færdighed i  en  tid  af  et  tusinde  år.«   (D.  k.  P.  Moses  7:60—65). 

Han  vil  i  bogstavelig  forstand  åbenbare  sig  personligt  i  de  sidste 
dage.  Han  skal  bo  blandt  sine  hellige  for  at  regere  som  Kongernes 
Konge  og  Herrernes  Herre.  Al  diskussion  angående  det  nøjagtige  tids- 
punkt for  Herrens  tilsynekomst  blev  udelukket  ved  denne  tydelige 
erklæring:  »Men  den  dag  og  time  kender  ingen,  ikke  engang  himlenes 
engle,  ja  ikke  engang  Sønnen,  kun  Faderen  alene.«  (Matt.  24:36).  »Og 
når  I  hører  om  krig  og  oprør,  så  lad  jer  ikke  skræmme,  thi  dette  må 

ske  først,  men  enden  kommer  ikke  straks.  Derpå  sagde  han  til  dem: 

Folk  skal  rejse  sig  mod   folk,  og  rige  mod  rige Mennesker  skal 

dåne  af  rædsel  og  gru  for  det,  som  kommer  over  jorderige;  thi  himle- 
nes kræfter  skal  rystes.  Og  da  skal  de  se  Menneskesønnen  komme  i 
skyen  med  kraft  og  megen  herlighed.  Men  når  dette  begynder  at  ske, 
da  skal  I  rette  jer  og  løfte  jeres  hoveder,  thi  jeres  forløsning  nærmer 
sig.«  (Lukas  21:9,  10,  26,  27,  28). 

Senere  åbenbaringer  bekræfter  alt,  hvad  der  er  fremsat  i  de  gamle 
skrifter  angående  de  tegn,  der  skal  gå  forud  for  hans  andet  komme,  og 
søger  på  samme  tid  at  indprente  verden,  at  den  herlige  og  begiven- 
hedsrige dag  nærmer  sig.  Siden  Adams  dage  har  menneskene  set  frem 
til  den  herlige  dag,  da  den  opstandne  Forløser  skal  komme  i  celestial 
herlighed  for  at  regere  personligt  på  jorden.  Profetier  angående  hans 
andet  komme  fastslår  tre  ting:  1.  Visheden  om  hans  komme;  2.  At 
den  nøjagtige  dag  og  time  for  hans  komme  kender  ingen,  og  3.  De 
tegn  og  undere,  der  skal  gå  forud  for  hans  komme. 

Få  måneder  efter  at  Kirken  var  organiseret,  hørtes  Kristi  stemme 
forkynde: 

»Thi  timen  er  nær,  og  dagen  kommer  snart,  da  jorden  er  moden, 
og  alle  hovmodige  og  ugudelige  skal  være  som  halm,  og  jeg  vil  op- 
brænde dem,  siger  Hærskarernes  Herre,  så  der  ikke  mere  vil  være 
ugudelighed  på  jorden.  Thi  timen  er  nær,  og  det,  der  blev  talt  af  mine 
apostle,  må  opfyldes.  For  hvad  de  talte,  det  skal  ske.  Thi  jeg  vil  åben- 
bare mig  fra  himlen  i  magt  og  med  stor  herlighed  sammen  med  alle 
dens  hærskarer  og  bo  i  retfærdighed  hos  menneskene  på  jorden  et 
tusind  år,  og  de  ugudelige  skal  ikke  bestå«.  (L.  &  P.  29:9 — 11). 


tKredslærermdernes  budskab 

At  give 

»Enhver  give,  som  hans  hjerte  har  tilsagt  ham,  ikke  tvært  og  tvun- 
gent; thi  Gud  elsker  en  glad  giver.«  (2.  Kor.  9:7). 

En  af  de  væsentligste  betingelser  for  moralsk  og  åndelig  vækst 
hos  et  menneske  er  selvfornægtelse.  Dette  princip  bliver  fremhævet 
i  Jesu  udtalelse:  »Thi  den,  som  vil  frelse  sit  liv,  skal  miste  det;  men 
den,  som  mister  sit  liv  for  min  og  evangeliets  skyld,  han  skal  frelse 
det.«   (Mark.  8:35). 

Dette  udsagns  rigtighed  og  sandhed  bevises  gennem  de  erfaringer, 
som  mennesker,  der  forsager  alt  for  at  bringe  frelsens  budskab  til 
dem,  der  ikke  har  hørt  Kristi  evangelium,  får. 

Missionæren  både  i  gamle  dage  og  i  vore  dage  nægter  sig  selv  sine 
personlige  behageligheder,  ja,  ofrer  under  visse  omstændigheder  end- 
også sit  liv,  for  at  bringe  frelsen  til  andre  mennesker.  Det  er  under 
disse  forhold,  at  han  lærer  at  forstå  sit  eget  største  og  bedste  jeg.  På 

den  anden  side  er  det  menneske,  der  samler  sig  gods  og  guld,  og  for 
hvem  tanken  om  at  give  til  dem,  der  er  i  nød,  eller  at  hjælpe  med  til 
at  fremme  en  stor,  offentlig  sag  er  ubehagelig,  ulykkelig.  Den,  der 
kun  giver  for  at  få,  eller  i  det  mindste  få  lige  så  meget  tilbage,  som 
han  selv  har  givet,  vil  møde  skuffelse  og  vil  ikke  lære  at  forstå  glæ- 
den ved  at  give. 

Apostelen  Paulus  har  bevaret  en  af  Jesu  bemærkelsesværdige  ud- 
talelser, som  ikke  findes  nedskrevet  i  evangelierne,  for  os.  I  en  af  ta- 
lerne, der  er  nedskrevet  i  Ap.  Gern.,  siger  han  (20:35)  :  »Saligere  er 
det  at  give  end  at  modtage«.  Det  er  i  sandhed  mere  velsignet  at  være 
i  stand  til  at  give  til  dem,  der  er  i  nød,  end  selv  at  få  noget.  Dette  er 
sandt,  hvad  enten  vore  opgaver  er  materielle  eller  åndelige. 


Nyt  fra  hjælpeorganisationerne 


Kvindelig  hjælpeforening. 

Broderskab. 

Abram  og  Zimri  var  brødre  og  dyrkede  deres  land  i  et  lykkeligt 
samarbejde.  Den  samme  plov  vendte  jorden  på  begges  gårde  om  for- 
året, og  når  efteråret  kom  med  sin  frugtbare  høst,  delte  de  resultatet 
af  deres  fælles  arbejde,  og  hver  af  dem  opbevarede  sin  del  i  sin  lade. 

Abram  havde  en  kone  og  syv  sønner,  men  Zimri  boede  alene.  En 
aften,  da  Zimri  lå  på  sin  ensomme  seng,  tænkte  han  på  Abram  og  hans 
familie,  og  han  sagde  til  sig  selv:  »Der  er  min  broder  Abram.  Han 
har  kone  og  syv  sønner,  til  hvem  han  må  skaffe  føden,  medens  jeg 
hverken  har  kone  eller  børn,  og  dog  deler  vi  høsten  lige  over.  Det  er 
i  virkeligheden  uretfærdigt  mod  min  broder.  Jeg  vil  stå  op  og  klæde 
mig  på  og  gå  ned  til  markerne  og  lægge  noget  ind  i  min  broders  lade.« 
Så  stod  han  op  og  gik  sagte  ned  til  marken.  Månen  tittede  frem  gen- 
nem skyerne  og  kastede  et  dæmpet  skær  på  den  nylig  høstede  mark. 
Han  tog  godt  en  trediedel  af  sine  neg  fra  sit  eget  rigelige  lager  og  bar 
dem  ned  til  sin  broder  Abrams  bunke  og  vendte  med  let  hjerte  til- 
bage til  sit  hjem  og  sov  ind. 

Da  Abram  den  aften  lå  på  sin  seng,  tænkte  han  på  sin  broder  og 
sagde  til  sig  selv:  »Der  er  min  broder  Zimri.  Han  er  alene.  Han  har 
ingen  sønner  til  at  hjælpe  sig.  Han  gør  sit  arbejde  uden  hjælp,  me- 
dens jeg  har  syv  kraftige  sønner,  som  binder  mine  neg,  og  dog  deler 
vi  vor  høst  lige  over.  Dette  er  i  sandhed  ikke  velbehageligt  i  Guds 
øjne.  Jeg  vil  stå  op  og  gå  ned  til  marken  og  lægge  noget  i  min  broders 
bunke«.  Abram  stod  op  og  ledet  af  det  dæmpede  lys  fra  månen  listede 
han  sig  ned  på  marken.  Fra  sit  rigelige  lager  tog  han  godt  en  trediedel 
og  bar  det  hen  og  lagde  det  i  isin  broder  Zimris  bunke,  og  så  vendte 
han  med  let  hjerte  tilbage  til  sit  hjem  og  faldt  i  søvn,  for  hans  sjæl 
var  beroliget. 

Da  morgenen  kom,  og  hver  af  dem  så  på  sit  lager  af  neg,  undrede 
han  sig  over,  at  hans  eget  lager  ikke  var  blevet  mindre,  skønt  han  nat- 
ten før  havde  givet  en  trediedel  bort,  men  ingen  af  brødrene  sagde 
noget  til  forklaring.  Til  sidst  var  dagens  slid  forbi,  solen  gik  ned  bag 
de  vestlige  høje,  og  brødrene  vendte  tilbage  til  deres  hjem. 

Før  den  ædelmodige  Zimri  faldt  i  søvn  den  aften,  stod  han  op,  og 
ledet  af  den  ædelmodige  tanke,  at  Abrams  del  skulle  blive  større  end 
hans  egen,  gik  han  atter  ned  til  stedet  for  sin  udflugt  den  foregående 
nat.  De  høje  træer  stod  sorte  mod  himlen,  og  månen  forsølvede  deres 
høje  toppe  med  et  blødt,  dæmpet  lys.  Atter  bar  han  en  trediedel  af 
sine  neg  bort  og  lagde  dem  i  sin  broder  Abrams  bunke,  og  så  gik  han 
hen  bag  ved  sin  egen  bunke  for  at  se.  Det  varede  ikke  længe,  før  den 
ædle  Abram  kom  listende  ned  til  den  tavse  mark.  Han  vendte  sig  først 
til  højre,  så  til  venstre,  da  han  ikke  ønskede  at  blive  set,  og  tog  så 
atter  en  trediedel  af  sine  neg  og  lagde  dem  i  Zimris  bunke. 

Og  nu  mødtes  brødrene.  Zimri  så  det  hele,  men  kunne  intet  sige, 
for  hans  hjerte  var  så  fuldt,  men  han  lænede  sig  til  sin  broders  bryst 
og  græd.  (Fra  Storyteller's  Scrapbook) . 

Hvor  mange  af  os  er  ligesom  de  to  brødre  i  denne  fortælling?  Ser 
vi  trangen  hos  dem,  der  er  omkring  os,  og  deler  vi,  hvad  vi  har,  for 
at  hjælpe  med  til  at  formindske  deres  nød? 

Er  vi  i  nærheden  med  trøstende  ord  og  gerninger  overfor  dem,  der 
sørger?  Et  venligt  ord  kan  gengive  håb,  tro  og  mod  og  give  ny  beslut- 
somhed til  at  gå  fremad.  Der  findes  ikke  noget  mere  vidunderligt 
i  livet  end  en  vens  stærke  arm  til  at  støtte  os,  når  alt  ellers  synes  tabt. 

Er  vi  blandt  dem,  der  kun  gør  det,  som  er  til  gavn  for  os  selv?  Har 
vi  undladt  at  finde  virkelig  lykke  ved  at  hjælpe  andre?  Gengælder  vi 
et  barns  smil  eller  en  vens  håndtryk?  Deler  vi  de  unges  ivrige  og 
spændende  oplevelser  ved  at  give  dem  et  venligt  råd,  så  de  ikke  viger 
fra  den  rette  vej? 

For  mange,  mange  år  siden  sagde  en  græsk  filosof:  »Hvis  der  fin- 
des nogen  god  gerning,  jeg  kan  gøre,  eller  venlighed  jeg  kan  vise,  så 
lad  mig  gøre  det  nu.  Lad  mig  ikke  udsætte  eller  forsømme  det,  for  jeg 
kan  ikke  komme  denne  vej  forbi  igen.«  Disse  ord  burde  være  i  vort 
sind  hver  dag,  og  vi  burde  stræbe  efter  at  bringe  så  megen  glæde  og 
lykke  ind  i  andres  liv,  som  det  er  muligt  at  bringe  hver  eneste  dag. 

Konfutse,  den  kinesiske  filosof,  sagde:  »Gør  ikke  noget  mod  andre, 
som  du  ikke  ville  bryde  dig  om,  at  andre  skulle  gøre  mod  dig.« 

Vor  Frelser,  den  største  af  alle  lærere,  sagde:  »Derfor,  alt  hvad  du 
ønsker,  at  mennesker  skal  gøre  mod  dig,  skal  du  gøre  mod  dem.«  Hele 
hans  liv  var  et  kærlighedens,  barmhjertighedens,  tilgivelsens,  troens 
og  renhedens  liv.  Han  underviste  ikke  alene  ved  sit  ord,  men  også 
ved  sit  eksempel. 

Allevegne  omkring  os  er  der  trang  til  venlighed  og  forståelse,  hvis 
vi  vil  åbne  vore  øjne  for  andres  fornødenheder.  Hvis  vi  blot  ville 
tænke   mindre   over,   hvorledes  vi   kan  få   mere   ud   af  vort   eget  liv, 

og  tænke  mere  på,  hvad  vi  kan  give,  og  stræbe  efter  at  gøre  verden 
til  et  bedre  sted  at  leve.  Begynd  i  dag,  se  hvor  meget  lykke  du  kan 
samle  i  dagens  timer,  og  når  natten  kommer,  vil  du  føle  dig  rigelig  be- 
talt ved  den  tilfredshed,  som  kommer  til  dem,  der  giver  uegennyttigt 
til  andre. 

Alt  for  mange  af  os  forsømmer  de  lejligheder  vi  har  til  at  hjælpe 
vore  medmennesker.  Hver  dag  giver  os  mange  lejligheder  til  at  hjælpe, 
og  hvis  vi  undlader  at  gøre  det  bedste  ud  af  dagen,  er  lejligheden 
borte,  for  den  dag  vil  aldrig  vende  tilbage. 

Hvert  menneske,  vi  kommer  i  kontakt  med,  kan  vi  hjælpe,  hvis  vi 
har  den  rette  indstilling.  Først  og  fremmest  må  vi  elske  vore  med- 
mennesker, hvis  vi  skal  være  til  virkelig  hjælp  for  dem.  Tænk  min- 
dre på  dig  selv,  og  du  vil  snart  se  det  gode  hos  din  næste  og  overse 
hans  fejl.  Der  er  intet,  der  bringer  større  glæde  end  at  tjene  andre. 

Mary}  G.  Sorensen,  præsidentinde. 
Kvindelig  hjælpeforenings  hovedbestyrelse. 


Primary. 

Hvor  mange  af  os  kender  ikke  citatet:  »To  kan  udføre  en  masse, 
hvis  den  ene  af  dem  er  Gud«. 

Vi  har  mange  gange  påpeget  betydningen  af  forberedelse  både  gen- 
nem studier  og  bøn,  for  at  vi  kan  have  større  indflydelse  på  vore 
Primarybørn.  Men  på  hvilken  måde  influerer  vi  på  disse  børns  liv? 
Hvad  er  resultatet  af  de  mange  timers  arbejde,  vi  bruger,  for  at  holde 
interessen  ved  lige  hos  de  små,  der  er  betroet  os? 

Vi  kan  ikke  altid  være  hos  disse  børn,  men  vor  indflydelse  kan  — 
og  den  vil,  hvis  vi  underviser  med  ydmyghed  og  ved  Guds  Ånds  hjælp. 
Dette  er  blevet  bevist  mange  gange,  som  vi  nu  vil  vise  Dem  med  et  par 
eksempler: 

I  eet  tilfælde  var  der  en  ganske  ung  pige  fra  de  sidste  dages  hel- 
lige, som  sad  sammen  med  nogle  damer,  der  diskuterede  ungdommens 
vanskeligheder.  Man  spurgte  hende  om  hendes  mening,  og  hun  svare- 
de: »Der  er  masser  af  fristelser,  men  jeg  for  min  part  ville  ikke  drøm- 
me om  at  gå  ud  om  aftenen  uden  først  at  knæle  ved  siden  af  min  seng 
og  bede  min  himmelske  Fader  om  at  beskytte  mig  og  gøre  mig  stærk.« 

En  af  damerne,  som  godt  vidste,  hvorfor  pigen  svarede  således, 
sagde  senere  til  hende:  »Jeg  kunne  godt  lide  det  svar,  du  gav,  men  jeg 
var  forbavset  over  det.  Din  familie  har  aldrig  været  særlig  aktive  i 
Kirken,  så  jeg  er  nysgerrig  efter  at  få  at  vide,  hvor  du  har  lært  at 
bede?« 

»I  Primary«,  var  svaret.  »De  forstår,  der  var  en  dag  en  Primarylæ- 
rer, som  kom  til  vort  hus  og  inviterede  mig  til  at  komme  i  Primary. 
Jeg  modtog  invitationen,  og  jeg  har  altid  været  glad  for  at  komme  der, 
det  har  hjulpet  mig  på  så  mange  måder.« 

Hvem  var  det,  der  kom  til  at  betyde  så  meget  i  denne  unge  piges  liv? 

DET  VAR  EN  PRIMARYLÆRER! 

Og  så  er  der;  beretningen  om  Alice,  den  lille  pige,  som  kom  fra  en 
familie,  der  skulle  forestille  at  være  sidste  dages  hellige,  men  som 
ikke  gjorde  ret  meget  af  det,  som  Herren  ventede  af  dem.  En  dag  kom 
Alice  hjem  fra  Primary,  satte  sig  til  middagsbordet  og  sagde:  »Hvor- 
for velsigner  vi  ikke  maden?« 

Lidt  forlegen  svarede  faderen:  »Åh,  det  ved  jeg  såmænd  ikke,  hvor- 
for spørger  du  om  det?« 

»Jo«,  svarede  Alice,  »for  Primarylærerinden  fortalte  os,  at  det  ikke 
var  rigtigt  af  os  at  spise  uden  at  takke  Herren  for  maden  og  bede  Ham 
om  at  velsigne  den.« 

Faderen  sagde:  »Det  har  du  ret  i,  Alice«,  og  så  fortsatte  han  lidt 
tøvende:  »Kunne  du  måske  tænke  dig  at  gøre  det?«  Og  Alice  svarede 
glad :  »Ja,  far,  det  vil  jeg  gerne«. 

Hendes  ansigt  strålede  af  glæde,  men  idet  hun  bøjede  hovedet  og 
ville  lukke  øjnene,  standsede  hun  brat  og  sagde  alvorligt:  »Vil  I  ikke 
nok  tage  den  kaffekande  af  bordet,  før  jeg  beder?  Jeg  tror  ikke,  det 
er  rigtigt  at  bede  Herren  velsigne  noget,  som  Han  har  sagt  er  skadeligt 
for  os.« 

Så  blev  kaffen  taget  af  bordet,  og  den  har  ikke  været  der  siden.  Alice 
velsignede  med  jævne  ord  maden  og  takkede  sin  himmelske  Fader  for 
den,  og  det  blev  herefter  en  daglig  skik,  som  førte  til,  at  forældrene 
blev  aktive  i  Kirken. 

»Et  lille  barn  skal  lede  dem« men  hvem  ledte  først  det  lille  barn? 

EN  PRIMARYLÆRER! 

Der  er  utallige  af  den  slags  beretninger,  men  lad  disse  to  eksempler 
blive  en  inspiration  til  os  alle  i  Primaryarbejdet. 

Hovedbestyrelsen  for  Primary: 
Roy  E.  Christensen,  præsident.  Inger  M.  Fischer,  sekretær. 


Søndagsskolen. 

Den  største  attraktion  i  Yellowstone  National  Park  er  uden  tvivl 
»Old  Faithful«  (Den  gamle  trofaste),  som  er  navnet  på  en  af  de  man- 
ge geysere,  der  findes  i  parken.  Der  er  en,  der  hedder  »Kæmpen«,  der 
er  en  anden,  der  hedder  »Bikuben«  osv.  »Kæmpen«  sender  sine  vand- 
stråler dobbelt  så  højt  op  i  luften,  som  »Old  Faithful«,  men  det  er  den 
sidstnævnte,  der  trækker  menneskemasserne  til  sig.  Det  er  i  nærheden 
af  den,  vi  finder  det  største  hotel  i  parken.  Lige  før  den  kommer  til 
udbrud  er  der  en  mand,  som  forklarer  lidt  om  dens  historie,  og  så 
pludselig  sender  den  sine  prægtige  stråler  op  i  luften. 

Hvorfor  er  det  netop  denne  geyser,  folk  flokkes  omkring?  Jo,  det  si- 
ger dens  navn.  Den  er  nøjagtig  det,  som  navnet  siger.  Den  er  så  nøj- 
agtig med  at  sende  sine  vand-  og  dampstråler  i  vejret,  så  man  kan 
regne  med,  at  det  sker  præcis  hvert  65.  minut,  uge  efter  uge  og  år  efter 
år.  »Kæmpen«  kan  derimod  variere  fra  3  dage  til  3  måneder. 

235 
Esbjerg  15.,  16.  og  17.  juli. 


Der  er  mange  »gamle  trofaste«  i  vore  søndagsskoler;  desværre  er 
der  også  nogle  »kæmper«.  Men  Kirken  behøver  flere  af  disse  trofaste, 
som  er  til  stede  lige  på  minuttet,  når  der  er  formøde,  bestyrelsesmøde, 
lærermøde  og  naturligvis  søndagsskole. 

Den  behøver  flere  lærere,  som  er  »trofaste«  i  deres  lektieforbe- 
redelse, og  sekretærer,  som  er  »trofaste«  med  deres  rapporter.  Vi  har 
mange,  som  er  »trofaste«,  men  vi  behøver  flere. 

Og,  som  det  vigtigste  af  alt,  behøver  vi  lærere,  som  er  trofastei  i  at 
leve  det  om  mandagen,  som  de  lærer  andre  om  søndagen. 

Noget  af  det  fineste,  der  er  sagt  om  Jesus  Kristus,  findes'  i  Det  nye 
Testamente  i  Hebræerbrevet,  hvor  vi  læser:  »Jesus  Kristus  er  den  sam- 
me i  går,  og  idag  og  til  evig  tid.« 

Mange  af  Kirkens  medlemmer  vil  komme  til  søndagsskolen  uden 
hensyn  til,  hvorledes  læreren  er,  fordi  deres  tro  er  stærk  nok;  men 
der  er  også  nogle,  isom  vil  holde  sig  borte,  hvis  de  opdager,  at  læreren 
siger  eet  og  lever  noget  andet. 

Hvorfor  ikke  gøre  »en  gammel  trofast«  ud  af  os  selv  og  vor  søndags- 
skole. Det  er  stadig  den,  der  trækker  de  mange  mennesker  til  Yellow- 
stone National  Park.. 

Roy  E.  Christensen,  præsident.  Inger  M.  Fischer,  sekretær. 


Gensidig  Uddannelses-forening. 

Stævnet  nærmer  sig  med  hastige  skridt,  og  vi  håber,  at  alle  med- 
lemmer af  G.U.F.  vil  mødes  med  os  i  Esbjerg  den  15.,  16.  og  17.  juli. 
Programmet  for  Stævnet  vil  blive  følgende: 

Fredag  den  15.  juli: 

Udflugt  til  Fanø  (se  næste  side). 

Kl.  20,00:  Guld  og  Grønt  bal  samt  danse-opvisning. 

Lørdag  den  16.  juli: 
Kl.  11,00,:  Fællesspisning  for  missionærer   og  G.U.F.s  medlemmer. 
(Bemærk,  at  spisningen  ikke  blot  er  for  bestyrelserne,  men 
for  alle  medlemmer  af  G.U.F.). 
Kl.  13,00 :  Fællesmøde.  Herunder  tale-  og  musik-konkurrence. 
Kl.  16,00:  Møde  for  alle  G.U.F.s  funktionærer. 
Kl.  19,30:  Festaften.  Herunder   skuespil-konkurrence. 

Søndag  den  17.  juli: 

Kl.  10,00:  Ungdomskonference.  Præsentation  af  valgsprog. 

Kl.  14,30:  Vidnesbyrdmøde. 

Kl.  19,00:  Aftenmøde.  Herunder  uddeling  af  hædersbevisninger. 

På  gensyn! 

G.U.F.s  hovedbestyrelse. 

(fyensiaici   Mødannelses-foreninq 
Flere  oplysninger  om 


QjTCBimeT 


d.  15.,   16.  og   17.  juli 
i  ESBJERG 


Fredag  den  15.  juli:  Udflugt  til  Fanø. 
Kl.  9,45:  Vi  mødes  ved  Fanø-færgen. 
Kl.  16,50:  Hjemkomst  til  Esbjerg. 

Pris  for  udflugten,  incl.  færge,  busrundtur  på  Fanø,  fro- 
kostpakke etc.  kr.  10,00. 

Lørdag  den  16.  juli  kl. 
11:  Fællesspisning  for 
missionærer  og  alle 
G.U.F.s  medlemmer  i 
hotel  »Esbjerg«.  -  Pris 
kr.   5,00. 

De,  der  ønsker  at  del- 
tage i  udflugten  og  fæl- 
lesspisningen, bedes 
melde  sig  til  den  lokale 
stævne-komité  i  deres 
gren. 

Genealogisk  forening. 

Helvedes  porte. 

For  jøderne  betød  udtrykket  »Helvedes  porte«  noget  ganske  be- 
stemt. Både  jøderne  og  de  kristne  forestillede  sig  de  dødes  verden 
som  et  fængsel,  i  hvilket  de  døde  blev  holdt  fangne,  uden  at  det  der- 
for var  givet,  at  de  havde  det  ubehageligt. 

I  den  jødiske  overlevering  beskrives  de  retfærdige  døde  som  sid- 
dende i  fangenskab,  utålmodigt  afventende  deres  endelige  forløsning 
og  genforening  med  deres  opstandne  legemer,  idet  de  spørger:  »Hvor 
længe  skal  vi  opholde  os  her?«  De  kristne  talte  om  »dødens  fængsel«, 
hvortil  dåben  var  nøglen  til  befrielse  —  en  meget  betydningsfuld 
tanke,  som  vi  vil  få  at  se. 

Eftersom  alle  er  faldne,  holdes  alle  fængslede  af  døden,  som  det  er 
Frelserens  mission  at  sejre  over;  deres  forløsning  skal  fuldbyrdes  gen- 
nem Kirkens  arbejde,  hvortil  Herren  lover,  at  han  engang  i  fremtiden 
vil  givei  apostlene  nøglerne. 

I  et  af  de  allerførste  kristne  digte  er  Kristus  beskrevet  som  værende 
på  vej  til  underverdenen  for  at  prædike  for  de  døde.  »Og  de  døde  si- 
ger til  ham:  »Åbn  porten  for  ois!«,  hvorefter  Herren  som  løn  for  deres 
tro  giver  dem  dåbens  segl«. 

Dåb  for  de  døde  var  altså  nøglen  til  helvedes  porte,  den,  som  ingen 
kirke  har  kunnet  sige,  at  den  ejede  før  det  19.  århundrede,  idet  por- 
tene var  ubønhørligt  lukkede  for  de  døde,  om  hvis  frelse  de  første 
kristne  havde  været  praktisk  talt  overbevist.  I  forbigående  skal  lige 
bemærkes,  at  i  slutningen  af  det  omtalte  digt  er  de  dødes  forløsning 
eller  befrielse  knyttet  til  udtrykket  »klippen«. 

»Således  blev  din  Klippe  alle  tings  grundvold; 

på  den  har  du  bygget  dit  rige, 

for  at  den  kunne  blive  en  bolig  for  de  hellige.« 

Den  samme  tanke  er  endnu  klarere  udtrykt  af  Ignatius  i  en  omtale 
af  »klippen«,  som  måske  er  den  første,  vi  har  efter  ny-testamentlig 
tid;  han  siger: 

»Den  Allerhøjestes  præst...  hvem  alene  Guds  hemmeligheder  er  ble- 
vet betroet.  Han  er  vejen,  som  fører  til  Faderen,  han  er  Klippen..., 
Nøglen...,  Kundskabsporten,  gennem  hvilken  Abraham,  Isak,  Jakob, 
Moses  og  hele  Profeternes  hær  er  gået  ind.« 

Det  fremgår  tydeligt  heraf,  at  Matt.  16:17 — 19  med  dets  kombination 
af  porte,  nøgle  og  klipper  afgjort  drejer  sig  om  spørgsmålet  om  de 
dødes  frelse,  og  det  arbejde,  hvorved  der  gives  dem  adgang  til  Fade- 
ren. 

(Fra  Hugh  Nibley:  Baptism  for  the  Dead  in  Ancient  Times). 
Genealogisk  forenings  hovedbestyrelse. 


At  fejle  er  menneskeligt,  men  kun  en  tåbe  forbliver  i  vildfarelsen. 

Cicero. 

Fra  missionsmarken 


Odense:  Onsdag  den  30.  marts  havde  Mia  Maids  i  Odense  deres 
rosenaften. 

Skærtorsdag  den  7.  april  havde  G.U.F.  en  udflugt.  Vi  startede  kl. 
10  mod  Kratholm.  Syv  af  medlemmerne  gik  de  10  kilometer,  alle  de 
andre  cyklede.  Da  vi  nåede  Kratholm,  gik  vi  en  tur  gennem  dyrepar- 
ken, derefter  spillede  vi  valley-ball  og  legede  forskellige  lege.  Vi  spi- 
ste så  vor  medbragte  mad,  og  ved  4-tiden  kørte  vi  hjem  igen. 

2.  påskedag,  den  11.  april,  tog  vi  igen  på  udflugt.  Vi  startede  kl.  9, 
denne  gang  mod  Langesø.  Vejret  var  ikke  allerbedst,  men  humøret 
var  strålende  hos  de  ni,  som  var  med.  Da  vi  nåede  vort  mål,  parkerede 
vi  vore  cykler,  hvorefter  vi  gik  en  tur  rundt  om  den  smukke  Langesø 
sø.  Vi  vendte  tilbage  til  vore  madpakker,  og  efter  at  have  spist  spillede 
vi  valley-ball.  På  hjemvejen  regnede  det  meget,  og  vi  var  helt  gen- 
nemblødte, da  vi  omsider  nåede  tilbage  til  kirken. 

Aarhus:  Onsdag  den  4.  maj  afholdt  G.U.F.  i  Aarhus  gren  en  for- 
årsfest i  befrielsens  tegn.  Festen  tog  sin  begyndelse  kl.  19,30  med 
velkomst  ved  søster  Jonna  Pedersen.  Efter  sang  og  bøn  begyndte  fest- 
lighederne, der  bestod  i  sketches,  forskellige  morsomme  sange  og  lege. 

Derefter  blev  der  spillet  op  til  dans,  og  man  morede  sig  dejligt  i 
hinandens  selskab.  I  løbet  af  aftenen  blev  der  solgt  smørrebrød  og 
forfriskninger.  Festen  sluttede  ved  22-tiden  med  sang  og  bøn,  og  de 
52,  som  havde  været  med  til  festen,  var  enige  om,  at  det  havde  været 
en  god  og  vellykket  forårs-  og  befrielsesfest.  H.  H. 


Fra  k.  maj-festen  i  Aarhus. 

København:  I  en  basketball-turnering  i  Købenbavns  2.  division 
har  G.U.F.s  hold  vundet  alle  de  kampe,  det  har  deltaget  i.  Sidste 
kamp  var  mod  »Bella«  den  16.  april,  hvor  vi  vandt  med  34 — 17.  G.U.F. 
hjembragte  som  præmie  et  stort  sølvbæger. 

Missionærerne  i  København  og  Amager  har  deltaget  i  en  trekant- 
turnering i  Universitetets  Studenter-Gymnastiks  internationale  basket- 
ballstævne den  23.  april  mod  Eimsbiittel,  Hamburg,  og  U.S. G.,  Køben- 
havn. Missionærerne  vandt  begge  deres  kampe,  mod  U.S. G.  33 — 22  og 
mod  Eimsbiittel  19—13. 


København:  Søndag  aften  den  1.  maj  var  overgivet  til  Primary. 
Præsidentinden,  søster  Sara  Dressø,  bød  velkommen,  og  børnene  holdt 
taler  og  sang  —  alt  i  lys  af  aftenens  emne  over  Jesu  ord:  »Vidste  I 
ikke,  at  jeg  bør  være  i  min  Faders  gerning?«  Børnene  talte  med  glæde 
og  frimodighed,  og  sang  uanset  om  noderne  vendte  op  eller  ned! 
Grensforstanderen,  broder  Gustav  Olsen,  præsiderede  over  mødet. 
Tilstede  114.  A.  R.  L. 


Aarhus:  Store  Bededags  morgen,  medens  alt  endnu  var  tyst  og 
stille,  samledes  Kirkens  spejdere  i  en  lille  skov  nord  for  Aarhus  for  at 
drage  ud  til  divisions-turnering.  Vi  var  ialt  8  drenge  og  to  førere  her 
fra  Aarhus  gren.  Det  var  anden  gang,  at  vi  skulle  prøve  kræfter  med 
hele  divisionen  i  en  turnering,  som  denne  gang  afholdtes  ved  Hornslet 
i  en  skov,  der  hører  til  Amaliengård.  Hele  formiddagen  var  der  travlt 
med  at  slå  lejr,  og  kl.  14  blev  lejren  officielt  åbnet.  Vi  stod  nu  ca.  500 
drenge  og  100  førere  på  parade-pladsen,  klar  til  at  prøve  kræfter.  Lige 
efter  åbningen  begyndte  det  første  løb,  som  var  en  Hike,  der  strakte 
sig  over  24  timer.  I  denne  Hike  var  vi  så  heldige,  at  en  af  vore  patrul- 
jer, Sølvmågerne,  blev  nr.  2  og  fik  en  sølvplade  til  deres  patrulje- 
stander. 

Lørdag  eftermiddag  blev  der  afviklet  nogle  andre  løb,  og  vi  var  så 
heldige  eller  dygtige,  at  vi  blev  fint  placeret  i  alle  løbene. 

Ved  den  afsluttende  parade  stod  alle  08  patruljer  stillet  op  og  fik 
overrakt  deres  præmier,  og  vi  hørte  de  forskellige  placeringer.  Efter  at 
patruljerne  havde  fået  deres  præmier,  blev  vi  stillet  i  vore  respektive 
troppe,  24  ialt,  og  i  de  samlede  tropsresultater  blev  vi  placeret  som  nr. 
6,  hvilket  er  meget  fint  af  så  ung  en  trop;  men  kort  før  vi  sluttede 
paraden,  blev  vi  kaldt  frem  og  fik  overrakt  en  plade  til  vor  tropsstan- 
der,  en  plade,  der  hvert  år  bliver  udleveret  til  den  trop,  som  har  ud- 
vist den  fineste  opførsel,  orden  og  tone  i  hele  turneringen.  Vi  var  dob- 
belt glade  for  denne  anerkendelse  af,  at  vi  inden  for  Kirken  forsøger 
at  holde  vore  spejdere  til  at  leve  sundt  og  rent  både  i  tanke  og  opfør- 
sel. Vore  drenge  er  her  med  til  at  vise  Kirken  udad  til,  og  vi  beder,  at 
vi  altid  må  kunne  gøre  dette.  »Gamle«. 

Randers:  Lørdag  aften  den  2.  april  afholdt  Randers  spejdertrop 
stiftelsesfest  i  kirken,  Raadmandsboulevard  27.  Festen  åbnedes  af 
rådsformanden,  broder  Alex  Nielsen,  der  bød  alle  hjertelig  velkom- 
men til  vor  første  spejderfest.  Efter  sangen  »Vi  glædes  og  frydes«  og 
bøn  ved  ældste  George  E.  Jensen  talte  broder  Svend  Aage  Staking  fra 
Aarhus,  som  udtrykte  sin  glæde  over  at  høre,  at  »Moroni  Trop«  her 
i  Randers  er  anerkendt  indenfor  Spejderunionen.  Forskellige  brødre 
og  søstre  sang,  spillede  og  udførte  stepnumre,  og  spejderne  opførte 
en  sketch.  Derefter  var  der  auktion  over  forskellige  pakker  og  salg 
af  desserter.  Festen  sluttede  med  sangen  »Velsign,  o  Gud,  dit  folk«, 
hvorefter  grensforstanderen,  ældste  Marlin  Anderson,  sluttede  med 
bøn.  Tilstede  49.  A.  S. 


København:  Torsdag  den  12.  maj  afholdt  spejderne  i  København 
gren  pakkefest  til  fordel  for  deres  lejrarbejde.  Efter  den  indledende 
sang  og  bøn  sang  spejderne  og  ulveungerne  deres  nye  tropssang, 
hvorefter  der  var  auktion  over  de  pakker,  tilskuerne  havde  måttet 
medbringe  for  at  få  adgang  til  festen.  Der  var  også  salg  af  forfrisk- 
ninger, og  spejderne  underholdt  med  sketches  og  skuespil.  Det  var 
en  virkelig  vellykket  aften,  hvor  både  de  optrædende  og  tilskuerne 
morede  sig  dejligt,  og  festen  gav  et  fint  overskud  til  det  gode  formål. 
Tilstede  ca.  55. 

Billedet  viser  den  nyoprettede  ulveungeflok  sammen  med  deres  fø- 
rere på  trappen  til  kirkebygningen  i  København.  M.  K. 

Bemærk!  Manuskripter  til  næste  nummer  af  »Stjernen<  skal  ind- 
sendes inden  den  5.  ds. 


DÅB 


AALBORG: 

3  0.  marts: 

Søren  Ibenfeldt,  døbt  af  ældste 
Robert  L.  Baldwin,  håndspålæg- 
gelse af  ældste  Fred  L.  Greger- 
sen. 

Carl  Otto  Christensen,  døbt  af 
ældste  Ralph  L.  Nielsen,  hånds- 
pålæggelse af  ældste  Hans  Stan- 
ley Hansen. 

Torben     Vinter     Falk     Jensen, 

døbt  af  ældste  Fred  L.  Greger- 
sen, håndspålæggelse  af  tidligere 
missionær    Darrell   W.   Bickmore. 

Kirsten  Nielsen,  døbt  af  æld- 
ste Valdemar  Christensen,  hånds- 
pålæggelse af  ældste  Paul  C. 
Rurgoyne. 

AARHUS: 

2  6.   marts: 

Elo  Harald  Poulsen,  døbt  af 
ældste  S.  La  Var  Christensen, 
håndspålæggelse  af  samme. 

Anna  Hedvig  Poulsen,  døbt  af 
ældste  S.  LaVar  Christensen, 
håndspålæggelse    af    samme. 

John  Engfelt  Poulsen,  døbt  af 
ældste  S.  LaVar  Christensen, 
håndspålæggelse   af  samme. 

2  4.  april: 

Annie  Kirstine  Gjerløw,  døbt 
af    ældste    Howard    D.    Christen- 


sen,   håndspålæggelse    af    ældste 
Paul  M.  Andersen. 

Vibeke  Marie  Gjerløw,  døbt  af 
ældste  Gene  K.  Christiansen, 
håndspålæggelse  af  ældste  Ro- 
nald O.  Harris. 


VEJLE: 

2  4.  april: 

Axel  Olesen,  døbt  af  ældste 
Galen  D.  Tirrell,  håndspålæggel- 
se af  ældste  Marlin  R.  Andersen. 

Teddy  Olesen,  døbt  af  ældste 
Galen  D.  Tirrell,  håndspålæggel- 
se af  ældste  Dale  A.  Hammond. 

Leo  Olesen,  døbt  af  ældste 
Dale  A.  Hammond,  håndspålæg- 
gele  af  Carl  Emil  Hansen. 


KØBENHAVN: 

3.  april: 

Vibeke  Kate  Westengaard 
Johnsson,  døbt  af  ældste  Allen  I. 
Kidd,  håndspålæggelse  af  ældste 
Jeremy  Sorensen. 

AMAGER: 

1  7.  april: 

Peter  Ludvig  Rasmussen,  døbt 
af  ældste  Paul  C.  Burgoyne, 
håndspålæggelse   af  samme. 


242 


Vi  mødes  til  Stævnet 


Margrethe  Kristine  Rasmussen,  ESBJERG: 

døbt  af  ældste  Paul  C.  Burgoyne,  2  7.  marts: 

håndspålæggelse    af    Villy    Søren-  p(ml   Robert   Pedersen    døM   af 

sgu 

ældste  Grant  J.  Smith,  håndspå- 
læggelse af  ældste  Figat  H. 
Breum. 

Vi  ønsker  de  nye  søskende  hjertelig  til  lykke  og  velkommen  i  Kirken! 


Velsignelser: 

Aarhus:  26.  marts:  Elo  Harald  Poulsen  og  Anna  Hedvig  Møller  Sø- 
rensen Poulsens  søn,  Palle  Engfelt  Poulsen,  velsignet  af  ældste  S. 
LaVar  Christensen. 

3.  april :  Henry  Christian  Haupt  og  Grete  Annalise  Dahlin  Haupts 
datter,  Lis  Haupt,  velsignet  af  ældste  Paul  M.  Andersen. 

Horsens:  1.  maj:  Kristian  Pedersen  og  Karin  Margrethe  Pedersens 
datter,  Margrethe  Doris  Pedersen,  velsignet  af  sin  fader. 

København:  3.  april:  Knud  Hentzen  og  Inger  Tove  Kristensen 
Hentzens  datter,  Susanne  Hentzen,  velsignet  af  sin  fader. 

Esbjerg:  24.  april:  Herluf  Nielsen  og  Inger  Jensen  Nielsens  søn, 
Arne  Nielsen,  velsignet  af  Aage  Hansen. 

27.  marts:  Olfert  Pedersen  og  Lillian  Jensen  Pedersens  datter,  Kir- 
sten Lilli  Pedersen,  velsignet  af  ældste  Figat  H.  Breum. 

5.  april:  Daniel  Bob  og  Elsie  Klausen  Bobs  søn,  Lars  Erik  Bob, 
velsignet  af  ældste  Figat  H.  Breum. 


Ordinat  Joner: 

Hjørring:  20.  februar:  Erik  Nielsen  ordineret  til  præst  af  ældste 
Roy  Rasmussen. 

Aarhus:  24.  april:  Børge  Gottlieb  Carlo  Møller  ordineret  til  lærer 
af  Enevold  Nielsen. 

Jørn  Julius  Christensen  ordineret  til  lærer  af  ældste  Howard  Wayne 
Schow. 

Henry  Christian  Haupt  ordineret  til  lærer  af  Kaj  Aage  Gram. 

Kaj  Aage  Gram  ordineret  til  ældste  af  missionspræsident  Junius  M. 
Sorensen. 

Jørn  Frede  Espersen  ordineret  til  lærer  af  Svend  Aage  Staking. 

Ingvard  Sigvald  Pedersen  ordineret  til  diakon  af  Emil  Andersen. 

Esbjerg:  27.  marts:  Mikkel  Hansen  Jensen  ordineret  til  diakon  af 
Johannes  Liljengren. 

Jens  Christian  Laurids  Lundbæk  ordineret  til  diakon  af  Aage  Han- 
sen. 

Emigrationer: 

Aalborg:  Den  19.  april  er  Inger  Hyllen  Sørensen  emigreret  til  Da- 
vis, California. 

København:  Den  31.  marts  er  Holger  Østberg,  Erna  Margrethe  Tof- 
tegård Østberg  og  Ole  Østberg  emigreret  til  Mesa,  Arizona. 

Odense:  Den  15.  april  er  Kurt  Orla  Nielsen  og  Birthe  Nyholm  Niel- 
sen emigreret  til  Provo,  Utah. 


Missionærforflyttelser: 

4.  april:  Franklin  O.  Nielsen  fra  Aalborg  til  Viborg. 

Kai  Lykkegaard  Nielsen  fra  Viborg  til  Aalborg. 
2.  maj:  Juel  D.  Gregersen  fra  Silkeborg  til  Aarhus. 

Dale  A.  Hammond  fra  Vejle  til  Silkeborg. 

Howard  Don  Christensen  fra  Aarhus  til  Vejle. 
10.  maj:  Chester  Hal  Rasmussen  fra  Herning  til  Viborg. 

Wilbur  Neil  Jensen  fra  Fredericia  til  Herning. 

David  A.  Hansen  fra  Randers  til  Vejle. 

Clarence  Golden  Jensen  fra  Randers  til  Fredericia. 

Gary  L.  Jensen  fra  Viborg  til  Aabenraa. 

Robert  Lee  Baldwin  fra  Aalborg  til  Aabenraa. 

Gerald  L.  Hacker  fra  Aabenraa  til  Aalborg. 

Brenton  A.  Pack  fra  Aabenraa  til  Randers. 


Missionærankomster : 

Med  »Stavangerfjord«  fra  New  York  over  Oslo  er  følgende  missionæ- 
rer den  10.  maj  ankommet  til  den  danske  mission: 

Don  Carl  Borg  fra  Salt  Lake  City,  Utah,  beskikket  til  at  arbejde  i 
Vejle. 

James  Paul  Madsen  fra  Oroville,  California,  beskikket  til  at  arbejde 
i  Randers. 

Vi  byder  de  nye  missionærer  hjertelig  velkommen  til  den  danske 
mission. 


Bon  C.  Borg.  James  P.  Madsen. 

